title: Puolipiiri

text:
Esimerkiksi kolmion puolipiirin pituus saadaan sivujen pituuksien summan puolikkaasta
ja muidenkin monikulmien puolipiirit vastaavalla tavalla. Ympyrän (säde formula_5) puolipiiri lasketaan formula_6 ja neliön (sivu formula_7) formula_8.


title: Puolipiiri

text: Jos annetaan tasokuviosta piirin piste, voidaan aina määrittää toinen piste, joka jakaa piirin kahteen puolipiiriin. Jokainen tasokuvion piirin piste määrittää yksikäsitteisesti kaksi puolipiiriä. Nämä kohtaavat toisensa näissä kahdessa pisteessä.


title: Puolipiiri

text: Kolmion kärjestä mitatut puolipiirit kohtaavat aina kolmion vastaisella sivulla. Tämän voi päätellä seuraavasti. Jos yksi sivuista on yli puolet kolmion piiristä, jää kahdelle muulle sivulle alle puolet piiristä. Tällöin puolipiirit kohtaisivat ensimmäisellä sivulla. Tämä on kolmiossa kuitenkin mahdotonta, koska kaksi jäljellä olevaa sivua eivät yhdessäkään ylettyisi ensimmäisen sivun päätepisteisiin.


title: Puolipiiri

text: Janaa, jolla yhdistetään kolmion kärki kolmion vastaisen sivun pisteeseen, kutsutaan ceviaaniksi. Jos ceviaani yhdistetään kärjestä alkavien puolipiirien kohtaamispisteeseen, saadaan jana, jota kutsutaan . Kolme tällaista janaa leikkaavat toisensa Nagelin pisteessä.


title: Puolipiiri

text: Janaa, joka alkaa kolmion sivun keskipisteestä ja jakaa kolmion kahteen puolipiiriin, kutsutaan . Kolmen tällaisten janan leikkauspisteessä sijaitsee kolmion "piirin painopiste" eli Spiekerin piste.


title: Puolipiiri

text: Kolmion sivujen keskipisteet yhdistämällä saadaan keskinen kolmio. Keskisen kolmion piiri on alkuperäisen kolmion puolipiiri, sillä sen jokainen sivu on puolet alkuperäisen kolmion yhdensuuntaisesta sivusta.


title: Puolipiiri

text:
Kolmion pinta-ala voidaan laskea puolipiirin formula_2 avulla, kun ensin selvitetään sisäympyrän säde formula_5
Ellei sisäympyrää tunneta, voidaan ala laskea myös kolmion sivujen pituuksien formula_12 avulla käyttäen Heronin kaavaa
Kolmion sisäympyrän säde formula_5 saadaan
ja kolmion ulkoympyrän säde formula_16 saadaan


title: Puolipiiri

text: Nelikulmion puolipiirin pituus saadaan sivujen pituuksien formula_18 avulla


title: Puolipiiri

text:
Syklisen nelikulmion pinta-ala saadaan sivujen pituuksien formula_18 avulla käyttäen Brahmaguptan kaavaa
Yleisen nelikulmion tapaukselle on yleisempi Bretschneiderin lause.


title: Strömberg 1000

text: Strömberg 1000 oli suomalainen prosessitietokone jota Oy Strömberg Ab valmisti 1970-luvun alussa yhteensä yhdeksän kappaletta. Teollisuuden prosessinohjaukseen tarkoitettu tietokone tunnettiin myös nimellä SELCO 1000 ja se oli ensimmäinen teollisesti sarjavalmistettu suomalainen tietokone. Ensimmäinen kone toimitettiin 1970 Tampellan Anjalan paperitehtaalle.


title: Strömberg 1000

text: Koneella oli käytettävissä ohjelmointikielinä ainakin assembler, Monet 22 koneläheinen korkean tason ohjelmointikieli ja Algol-60.


title: Strömberg 1000

text: Strömberg 1000 järjestelmä koostui seuraavista osista:


title: Strömberg 1000

text: Strömberg 1000 järjestelmään voitiin liittää erilaisia oheislaitteita:


title: Strömberg 1000

text: Strömberg 1000 tietokone on ollut käytössä seuraavissa paikoissa:


title: Strömberg 1000

text: Strömberg 1000:sta ei tullut kaupallista menestystä sillä se oli kallis valmistaa pienissä sarjoissa. Sen syrjäyttivät markkinoilta pian ulkomaiset minitietokoneet (PDP-8, PDP-11, Data General Nova). Strömberg 1000 tietokoneista ainakin kaksi on säilynyt (Teknillisen korkeakoulun ja Savon Voiman käytössä olleet koneet).


title: Tsintsillat

text: Tsintsillat (Chinchillidae) on jyrsijöihin kuuluva heimo.


title: Tsintsillat

text: Tsintsilloihin kuuluu "Mammal Species of the World" -teoksen mukaan seuraavat suvut ja lajit:


title: Kimmo Peuhkuri

text: Kimmo Peuhkuri (s. 23. huhtikuuta 1984 Pori, Suomi) on suomalainen jalkapalloilija. Peuhkuri pelasi Veikkausliigaa FC Jazzissa yhden ottelun sekä kaudella 2002 että kaudella 2003. Hänen ensimmäinen pääsarjaottelunsa oli 7-1-tappioon päättynyt vieraspeli Kuopion Palloseuraa vastaan 21. heinäkuuta 2002.


title: Degut

text: Degut eli torvimyyrät (Octodontidae) on jyrsijöihin kuuluva heimo.


title: Degut

text: Deguihin kuuluvat "Mammal Species of the World" -teoksen mukaan seuraavat lajit ja suvut:


title: Peetren epäyhtälö

text: Peetren epäyhtälö on lineaarialgebrassa esiintyvä epäyhtälö, joka on nimetty Jaak Peetren mukaan. Peetren epäyhtälö toteaa, että kaikille reaaliluvuille formula_1 ja kaikille avaruuden formula_2 vektoreille formula_3 ja formula_4 on voimassa epäyhtälö


title: Galloromaaniset kielet

text:
Galloromaaniset kielet on yksi romaanisen kieliperheen haaroista.
Galloromaanisiin kieliin kuuluvat seuraavat kielet ja murteet:


title: Galloromaaniset kielet

text: Jotkut tutkijat liittävät tähän haaraan Etelä-Ranskassa puhutun oksitaanin ja Gasconnen kielen, joskus - katalaanin (jota puhutaan Itä-Espanjassa). Useimmiten Oksitaani, katalaani ja Gasconnen kieli luetaan erilliseen oksitaanoromaaniseen haaraan.


title: Mika Riipi

text: Mika Riipi () on Lapin maakuntajohtaja. Sitä ennen hän toimi Posion kunnanjohtajana.


title: Mika Riipi

text: Riipi asuu Rovaniemellä. Hän harrastaa metsästystä koiran kanssa ja muuta luonnossa liikkumista. Hän on opiskellut myös nuoriso-ohjaajaksi.


title: Pois valoista – live 2012

text: Pois valoista – live 2012 on Kauko Röyhkän live-albumi, joka julkaistiin 6. syyskuuta 2013. Levy on koottu Röyhkän Narttu-yhtyeen syksyn 2012 paluukeikoilta, kitaristi ja tuottaja Tommi Vikstenin johdolla. Se julkaistiin tupla-CD:nä, tupla-LP:nä sekä digitaalisessa muodossa. Rajoitetussa ensipainoksessa ovat mukana bonuskappaleet "Maa on voimaa" sekä "Preerian kuu". Nimikappaleesta *Pois valoista" kuvattiin myös musiikkivideo, jonka toteutti Olli Hurskainen.


title: Pois valoista – live 2012

text: CD 1


title: Pois valoista – live 2012

text: CD 2


title: Vesigenetti

text: Vesigenetti ("Genetta piscivora") on sivettikissoihin kuuluva petoeläin. Vesigenetit on myös luettu omaksi yksilajiseksi suvukseen "Osbornictis".


title: Vesigenetti

text: Vesigenetillä on ruosteen- tai himmeänpunainen ruumis, musta häntä ja pitkänomaiset valkeat täplät silmien päällä ja välissä. Se on 785–910 mm pitkä ja 1 430–1 500 grammaa painava.


title: Vesigenetti

text: Vesigenettiä tavataan kotoperäisenä Kongon demokraattisessa tasavallassa, missä sitä esiintyy laikuttaisesti. Se on luokiteltu puutteellisesti tunnetuksi lajiksi, eikä sen populaation koosta ja levinneisyydestä ole tarkkoja tietoja.


title: Vesigenetti

text: Vesigenetti elää tiheissä metsissä tyypillisesti virtaavan veden läheisyydessä. Sitä tavataan 460–1 500 metrin korkeudella merenpinnasta.


title: Jalkapallon I divisioonan kausi 1991

text: Jalkapallon I divisioonan kausi 1991 oli Suomen jalkapallon toiseksi korkeimman sarjatason kausi. Voittaja Myllykosken Pallo -47 nousi suoraan Futisliigaan. Toiseksi sijoittunut Finnairin Palloilijat karsi liigapaikasta Oulun Työväen Palloilijoiden kanssa. OTP säilytti liigapaikkansa. Kaksi viimeistä joukkuetta putosivat suoraan II divisioonaan. Edelliskaudella I divisioonassa pelannut Kuopion Elo luopui sarjapaikastaan, minkä seurauksena kausi pelattiin 11 joukkueen kaksinkertaisena sarjana.Oulun Työväen Palloilijat säilytti liigapaikkansa yhteismaalein 6–3.


title: Igraine

text: Igraine on kuvitteellinen henkilö, joka esiintyy kuningas Arthuriin liittyvissä legendoissa. Hän on Cornwallin herttuan Gerloisin vaimo ja Arthurin äiti. Uther Pendragon himoitsi Igrainea, mutta tämä ei suostunut makaamaan Utherin kanssa. Geoffrey Monmouthilaisen ja Thomas Maloryn versioissa Arthur-legendasta Merlin taikoo Utherin Gerloisin näköiseksi. Uther menee Igrainen luo ja saattaa hänet raskaaksi. Samana yönä Gerlois saa surmansa taistelussa, ja pian tämän jälkeen Uther menee naimisiin Igrainen kanssa. Merlin vaatii maksuksi avustaan Utherin ja Igrainen lapsen, joka on tuleva kuningas Arthur.


title: Kolumbian peso

text: Kolumbian peso ("COP") on Kolumbian rahayksikkö, joka on ollut käytössä vuodesta 1810 lähtien. Tuolloin se otettiin käyttöön Kolumbian realin rinnalle ja virallisesti maan ainoana valuuttana se on ollut vuodesta 1937 saakka. Kolumbian peso jakaantuu 100 centavoon.


title: Kolumbian peso

text: Vuoden 2013 vaihtokurssien mukaan yksi Yhdysvaltain dollari vastasi noin 1900 Kolumbian pesoa.


title: Uruguayn peso

text: Uruguayn peso ("UYU") on Uruguayn rahayksikkö, joka on ollut käytössä vuodesta 1993 lähtien. Tuolloin se otettiin käyttöön korvaamaan maassa aiemmin käytössä ollut Uruguayn nuevo peso. Uruguayn peso jakaantuu 100 centesimoon.


title: Perun sol

text: Perun sol ("PEN") on Perun rahayksikkö, joka on ollut käytössä vuodesta 1985 lähtien. Tuolloin se otettiin käyttöön korvaamaan maassa aiemmin käytössä ollut Perun inti. Perun nuevo sol jakaantuu 100 centimoon.


title: Perun sol

text: Vuoteen 2015 asti sol tunnettiin nimellä nuevo sol.


title: Nils Gustav Grotenfelt

text: Nils Gustav Grotenfelt (s. 10. huhtikuuta 1923 Juva) on suomalainen yritysjohtaja, arvoltaan varatuomari.


title: Nils Gustav Grotenfelt

text: Grotenfelt on ollut Suomen Paperitehtaiden Yhdistyksen toimitusjohtaja 1966–1972 ja Tampellan toimitusjohtaja 1973–1982. Arkkitehti, elokuvaohjaaja ja -tuottaja Georg Grotenfelt (s. 1951) on Nils Gustav ja Antonia Grotenfeltin poika.


title: Nils Gustav Grotenfelt

text: Grotenfeltilta ilmestyi 1994–2002 hänen kotitilansa Juvalla sijaitsevan Wehmaan kartanon kolmiosainen historiikki. Viimeisessä osassa "Vägen tillbaka till Wehmais" hän käsitteli myös omia vaiheitaan sotien aikana:


title: Netanjahun III hallitus

text: Netanjahun III hallitus on Israelin 33. hallitus. Hallituksen pääministeri on Benjamin Netanjahu. Hallitus nimitettiin 18. maaliskuuta 2013.


title: Netanjahun III hallitus

text: 22. huhtikuuta 2013 teollisuus-, kauppa- ja työministeristä tuli talousministeri ja tiede- ja teknologiaministeristä tuli tiede-, teknologia- ja avaruusministeri. 29. huhtikuuta 2013 diplomatia- ja diaspora-asioiden ministeristä tuli Jerusalem- ja diaspora-asioiden ministeri.


title: Huis ten Bosch

text: Huis den Bosch on Alankomaiden hallintokaupungissa Haagissa sijaitseva kuninkaallinen palatsi. Se on yksi Alankomaiden kuninkaallisen perheen virallisista asunnoista.


title: Huis ten Bosch

text: Huis ten Bosch -palatsin rakennustyöt aloitettiin vuonna 1645. Se oli aluksi hallitsijan kesäasunto. Se vauroitui pahasti toisessa maailmansodassa. Vuodesta 1981 vuoteen 2014 se oli silloisen kuningatar Beatrixin ja hänen perheensä pääasiallisena asuntona.


title: Huis ten Bosch

text: Palatsin mukaan on nimetty Hollanti-teemainen huvipuisto Japanin Nagasakissa.


title: Art Pepper

text: Art Pepper (1. syyskuuta 1925 Gardena, Kalifornia – 15. kesäkuuta 1982 Los Angeles, Kalifornia), syntyjään Arthur Edward Pepper Jr., oli yhdysvaltalainen jazzmuusikko, jonka soittimia olivat alttosaksofoni ja klarinetti.


title: Art Pepper

text: Pepper syntyi Gardenan kaupungissa Kaliforniassa. Hänen muusikonuransa alkoi 1940-luvun loppupuolella, jolloin hän soitti Benny Carterin ja Stan Kentonin orkestereissa. 1950-luvulle tultaessa Pepper oli saavuttanut mainetta huippuluokan altistina niin, että tuli toiseksi Charlie Parkerin jälkeen Down Beat -jazzlehden vuotuisessa äänestyksessä 1952. Pepper yhdistetään West Coast Jazz -tyylisuuntaan yhdessä Chet Bakerin, Gerry Mulliganin ja Shelly Mannen kanssa, usein pikemminkin asuinpaikan kuin soittotyylin perusteella.


title: Art Pepper

text: Art Pepperin soittoura keskeytyi useamman kerran vankeustuomioihin, jotka johtuivat hänen heroiiniriippuvuudestaan. Hän onnistui kuitenkin aina tekemään comebackin, eikä huumeidenkäytön katsota levytysten perusteella juuri vaikuttaneen hänen soittonsa laadukkuuteen.


title: Art Pepper

text: Pepperin tunnetuimpia levytyksiä 1950-luvulta ovat "Art Pepper Meets the Rhythm Section", "Art Pepper + Eleven – Modern Jazz Classics", "Gettin’ Together" ja "Smack Up." Hän soitti Buddy Richin big bandissä 1968–1969 ja vuosikymmentä myöhemmin metadonihoidon aloitettuaan teki 1977 ja 1978 kaksi hyvät arvostelut saanutta Japanin-kiertuetta. 1970-luvun lopulla Pepper myös levytti kaksi parhaina pitämäänsä albumia, "Goin’ Home" ja jousiorkesterin kanssa toteutettu "Winter Moon". Muita tuon ajan albumeita ovat "Living Legend", "Art Pepper Today", "Among Friends" sekä "Live in Japan" 1 ja 2.


title: Art Pepper

text: Pepper julkaisi 1980 omaelämäkerran "Straight Life", ja pian tämän jälkeen Don McGlynn teki hänestä dokumenttielokuvan "Art Pepper: Notes from a Jazz Survivor". Pepper kuoli aivoinfarktiin 1982 Los Angelesissa.


title: Grue Finnskog

text: Grue Finnskog on alue Norjassa, noin sata kilometriä Oslosta koilliseen, Røgdenjärven yumpäristössä Glommajoen itäpuolella. Se on aikoinaan ollut suomalaisten 1620- ja 1640-luvulla asuttamaa aluetta. Svullryassa on ulkomuseo Finnetunet ja muistomerkki, joka on pystytetty Suomesta lähinnä Savosta, Hämeestä ja Pohjanmaalta 1580-luvulta alkaen muuttaneiden metsäsuomalaisten muistoksi. Suomalaisia muutti Vermlantiin ja Taalainmaalle Ruotsiin ja Norjaan Finnskogeneen. Muistomerkki pystytettiin 1970-luvulla, ja siinä on 431 suomalaissuvun nimet.


title: Anatoli Albul

text: Anatoli Mihailovitš Albul (, 1. kesäkuuta 1936 Leningrad, Venäjän SFNT – 13. elokuuta 2013) oli neuvostoliittolainen vapaapainija ja olympiamitalisti.


title: Anatoli Albul

text: Albul saavutti vapaapainin 87-kiloisten painoluokassa olympiapronssia Roomassa 1960 ja MM-hopeaa Sofiassa 1963. Vuonna 1958 hän voitti samassa painoluokassa maailmancupin Gholamreza Takhtin jäätyä hopealle. Neuvostoliiton-mestaruuskilpailuista Albul voitti kaksi kulta-, kuusi hopea- ja kaksi pronssimitalia.


title: Anatoli Albul

text: Albul kuoli 13. elokuuta 2013, 77-vuotiaana.


title: John Grundström

text: John Grundström (23. kesäkuuta 1877 Raahe – 19. heinäkuuta 1953 Kisko) oli suomalainen yritysjohtaja. Hän sai kauppaneuvoksen arvon 1923 ja vuorineuvoksen arvon 1934, ja hänet vihittiin kauppatieteiden kunniatohtoriksi. Hän toimi Suomen Sokerin toimitusjohtajana 1928–1948 ja oli Suomen Teollisuusliiton perustajia sekä sen puheenjohtaja 1937–1941.


title: Elize Ryd

text: Elize Ryd (oik. Hanna Elise Isabella Maj Höstblomma Ryd) (s. 15. lokakuuta 1984 Värnamo, Småland, Ruotsi) on ruotsalainen laulaja, säveltäjä, tanssija, joka tunnetaan parhaiten ruotsalaisen metalliyhtye Amaranthen laulajana. Hän on myös ollut vierailevana laulajana sinfonista metallia soittavassa Kamelotissa kiertueella ja studiossa. Hänen äänialansa on sopraano.


title: Lee Morgan

text: Edward Lee Morgan (10. heinäkuuta 1938 Philadelphia, Pennsylvania – 19. helmikuuta 1972 New York City) oli yhdysvaltalainen hard bop -tyylisuunnan jazztrumpetisti ja -säveltäjä.


title: Lee Morgan

text: Edward Lee Morgan syntyi Philadelphiassa Otto ja Nettie Morganin neljästä lapsesta nuorimmaksi. Hän kiinnostui aluksi vibrafonin soitosta, mutta siirtyi pian trumpettiin saatuaan sellaisen 13-vuotissyntymäpäivälahjaksi sisareltaan. Hän hallitsi myös alttosaksofonin soiton.


title: Lee Morgan

text: Morgan sai vaikutteita ja jonkin verran opetusta Clifford Brownilta. 18-vuotiaana Morgan lähti kiertämään Dizzy Gillespien big bandin kanssa puoleksitoista vuodeksi, kunnes kokoonpano oli pakko hajottaa taloudellisista syistä. Morgan alkoi levyttää Blue Note -merkille 1956, mistä alkoi kaikkiaan 25 albumin mittainen levytysura noin 250 eri muusikon kanssa. Muiden yhtyeissä Morgan esiintyi muun muassa John Coltranen albumilla "Blue Train" (1957), jolla hän soitti Gillespieltä saamaansa ylöspäin taitettua trumpettia muun muassa albumin nimikappaleen kuuluisalla soololla.


title: Lee Morgan

text: Seuraavana vuonna Morgan liittyi Art Blakeyn Jazz Messengers -yhtyeeseen, jossa sai harjoitusta soittamisen lisäksi säveltäjänä ja oli mukana yhdellä yhtyeen tärkeimmistä levytyksistä, albumilla "Moanin’". Huumeongelmat pakottivat Morganin jättämään Jazz Messengersin 1961 ja palaamaan kotikaupunkiinsa Philadelphiaan. Kahta vuotta myöhemmin Morgan levytti New Yorkissa albumin "The Sidewinder" (1963), josta tuli hänen suurin kaupallinen menestyksensä boogaloo-rytmisen nimikappaleensa ansiosta. Se levytettiin alun perin albumin täyteraidaksi, mutta nousi USA:n singelistalle. Morgan onnistui tekemään samantapaisella reseptillä hitit myös kappaleista ”Cornbread” ja ”Yes I Can, No You Can’t”. Levytystahti vain kiihtyi, ja albumi "Search for the New Land" (1964) nousi 20 myydyimmän joukkoon rhythm & blues-myyntilistalla. Näihin aikoihin Morgan liittyi myös hetkeksi takaisin Art Blakey’s Jazz Messengers -yhtyeeseen paikkaamaan Freddie Hubbardin lähtöä.


title: Lee Morgan

text: Oman levytystuotantonsa lisäksi Morgan vieraili muun muassa Wayne Shorterin albumilla "Night Dreamer," Stanley Turrentinen albumilla "Mr. Natural" ja Freddie Hubbardin albumilla "The Night of the Cookers". Muita muusikoita jotka käyttivät Lee Morgania levytyksissään olivat ainakin Hank Mobley, Jackie McLean, Joe Henderson, McCoy Tyner ja Elvin Jones.


title: Lee Morgan

text: Morganin viimeiseksi jääneeseen omaan kokoonpanoon kuului saksofonistina Billy Harper tai Bennie Maupin, pianistina Harold Mabern, basistina Jymie Merritt ja rumpalina Mickey Roker tai Freddie Waits. Tällä kokoonpanolla syntyi muun muassa kolmoisalbumi "Live at the Lighthouse", joka äänitettiin yleisön edessä Hermosa Beach Clubilla Kaliforniassa heinäkuussa 1970.


title: Lee Morgan

text: Morgan kuoli vaimonsa ampumana newyorkilaisessa jazzklubissa helmikuisena aamuyönä 1972, vain 33 vuoden ikäisenä.


title: Vihreäsaaren rata

text: Vihreäsaaren rata oli Suomen rataverkkoon kuulunut teollisuusraide Oulussa. Rataosa alkoi Toppilan rautatieasemalta ja johti Vihreäsaaressa sijaitsevaan Oulun öljysatamaan. Radalla liikennöivät pääasiassa tavarajunat Vihreäsaaren öljysatamaan ja tavaraliikenteen loputtua Pohjois-Suomen Rautatieharrastajat ry:n ajoivat Oulun rautatieasemalta Dm7- eli ”lättähattu”-junilla lauantaisin kesällä 2007 ja 2008. Rata purettiin vuonna 2010.


title: Eva Korpela

text: Eva Korpela (o.s. Lundgren, s. 31. lokakuuta 1958 Ulricehamn) on ruotsalainen kilpauransa lopettanut ampumahiihtäjä ja maailmanmestari.


title: Eva Korpela

text: Korpela voitti urallaan seitsemän MM-mitalia kirkkaimpana saavutuksenaan 10 km:n kultamitali Falunin kotikisoista 1986. Ampumahiihdon maailmancupin/Euroopan cupin Korpela voitti kausilla 1985–1986 (ensimmäisenä ei-norjalaisena) ja 1986–1987. Lisäksi hän sijoittui kaudella 1984–1985 toiseksi. Korpela ei kilpaillut koskaan talviolympialaisissa, koska naisten ampumahiihto oli ensimmäisen kerran olympiaohjelmassa Albertvillessä vuonna 1992.


title: Jalkapallon I divisioonan kausi 1992

text: Jalkapallon I divisioonan kausi 1992 oli Suomen jalkapallon toiseksi korkeimman sarjatason kausi. Kausi pelattiin 12 joukkueen kaksinkertaisena sarjana. Voittaja Tampereen Pallo-Veikot nousi suoraan Veikkausliigaan. Toiseksi sijoittunut Finnairin Palloilijat nousi myös liigaan voitettuaan karsinnan FC Oulun kanssa. Kolme viimeistä joukkuetta putosivat suoraan II divisioonaan. I divisioonassa otettiin kaudella käyttöön pistelaskujärjestelmä, jossa voitosta sai kolme pistettä.


title: Jalkapallon I divisioonan kausi 1992

text: Finnairin Palloilijat ja Joutsenon Kullervo pelasivat uusinnan toisesta sijasta, jonka FinnPa voitti 3–1.Finnairin Palloilijat nousi liigaan yhteismaalein 1–0.


title: Ayanleh Souleiman

text: Ayanleh Souleiman (s. 3. joulukuuta 1992) on djiboutilainen keskimatkojen juoksija.


title: Ayanleh Souleiman

text: Souleiman sijoittui Maputon Afrikan kisoissa 2011 kuudenneksi 1 500 metrin juoksussa. Seuraavana vuonna hän oli 1 500 metrillä viides Istanbulin sisäratojen MM-kilpailuissa ja sai hopeaa Porto-Novon Afrikan-mestaruuskilpailuissa. Hän voitti pronssia vuonna 2013 Moskovan MM-kilpailuissa 800 metrin matkalla ajalla 1.43,76. Sopotin MM-hallikilpailuissa 2014 hän voitti 1 500 metrillä kultaa ajalla 3.37,52. Hän voitti 1 500 metrin Afrikan-mestaruuden Marrakaechissa 2014 ajalla 3.42,49. Hän keskeytti 1 500 metrin alkueräjuoksun Pekingin MM-kilpailuissa 2015.


title: Ayanleh Souleiman

text: 17. helmikuuta 2016 Souleiman juoksi Tukholmassa 1 000 metrin sisäratojen maailmanennätyksen 2.14,20. Portlandin MM-hallikilpailuissa 2016 hän sijoittui 1 500 metrillä yhdeksänneksi. Rio de Janeiron olympialaisissa hän oli 1 500 metrillä neljäs ja karsiutui 800 metrillä välierissä. Lontoon MM-kilpailuissa 2017 hän karsiutui 1 500 metrin alkuerissä..


title: Ayanleh Souleiman

text: Souleiman pitää kotimaansa Djiboutin ennätystä hallussaan ulkoradoilla 800 metrin, 1 000 metrin, 1 500 metrin, mailin ja 3 000 metrin matkoilla sekä sisäradoilla 1 000 metrin, 1 500 metrin ja 3 000 metrin matkoilla.


title: Ayanleh Souleiman

text: Lähde: IAAF, Tilastopaja


title: Roy Eldridge

text: David Roy Eldridge (30. tammikuuta 1911 Pittsburgh, Pennsylvania – 26. helmikuuta 1989 Valley Stream, New York), tunnettu nimellä Roy Eldridge ja lempinimellä "Little Jazz", oli yhdysvaltalainen swing-aikakauden jazztrumpetisti, orkesterinjohtaja ja laulaja.


title: Roy Eldridge

text: Puuseppäisän ja pianistiäidin poika Roy Eldridge alkoi soittaa pianoa viisivuotiaana ja ihaili Joe-veljeään, joka opetteli soittamaan viulua, alttosaksofonia ja klarinettia. Roy alkoi soittaa rumpuja veljensä yhtyeessä. Joe yritti innostaa pikkuveljeään tarttumaan trumpettiin, minkä tämä tekikin 11-vuotiaana. Nuotinlukua Eldridge ei koskaan kunnolla oppinut, mutta oli sitäkin taitavampi oppimaan asioita korvakuulolta.


title: Roy Eldridge

text: Teini-iässä Eldridge kierteli usean yhtyeen mukana Yhdysvaltain keskilännen osavaltioissa tultuaan erotetuksi high schoolista. 20-vuotiaana Eldridge johti kotikaupungissaan omaa yhtyettä managerinsa keksimällä nimellä Roy Elliott, kunnes pääsi newyorkilaisen Fletcher ja Horace Hendersonin Stompers-orkesteriin. Seuraavana oli vuorossa Speed Webbin yhtye, jossa Eldridge syrjäytti muusikoiden kunnianhimottomana pitämän johtajan, mutta kokoonpano jäi lyhytikäiseksi. Vuonna 1930 vasta 19-vuotias Eldridge muutti New Yorkiin, jossa esiintyi monissa kokoonpanoissa myös radiossa ja äänilevyillä, kute Billie Holidayn levytyksissä ”What a Little Moonlight Can Do” ja ”Miss Brown to You”. Marraskuussa 1935 Eldridge liittyi Fletcher Hendersonin orkesteriin trumpetin äänenjohtajaksi ja satunnaiseksi laulajaksi, kunnes seuraavan vuoden syksyllä muutti Chicagoon muodostaakseen joka ilta radiolähetyksissä soittaneen oktetin isonveljensä Joe Eldridgen kanssa.


title: Roy Eldridge

text: Vuonna 1938 Roy Eldridge kyllästyi musiikkialan rasismiin ja lähti opiskelemaan radiotekniikkaa. Kuitenkin jo seuraavana vuonna hän kokosi uuden kymmenen soittajan kokoonpanon, joka sai vakiokiinnityksen New Yorkin Arcadia Ballroomista. Vuonna 1941 Eldridge liittyi Gene Krupan orkesteriin, jonka laulusolistina oli tuore löytö Anita O'Day. Näin Eldridgestä tuli yksi ensimmäisistä mustista jazzmuusikoista, jotka pääsivät soittamaan valkoisista muusikoista muodostuneessa big bandissä.


title: Roy Eldridge

text: Vuonna 1944, Krupan yhtyeen hajottua johtajansa vankeustuomioon marijuanan hallussapidosta, Eldridge aloitti Artie Shaw’n yhtyeessä, mutta kiertueella kohtaamansa rasismin jälkeen perusti oman big bandin, jota ei kuitenkaan saanut taloudellisesti kannattavaksi ja joutui palaamaan pieniin kokoonpanoihin.


title: Roy Eldridge

text:
Toisen maailmansodan jälkeen Eldridge liittyi Jazz at the Philharmonic -kiertueeseen, asui hetken Pariisissa Benny Goodmanin yhtyeen jäsenenä ja palasi sitten New Yorkiin johtamaan yhtyettään Birdland-klubilla.
Tämän lisäksi hän soitti pienissä kokoonpanoissa muun muassa Coleman Hawkinsin, Ella Fitzgeraldin ja Earl Hinesin kanssa. Hän soitti Fitzgeraldin kiertuekokoonpanossa 1963–1965 ja Count Basien kanssa 1966, kunnes palasi freelance-muusikoksi.


title: Roy Eldridge

text: Eldridge työskenteli orkesterinjohtajana Jimmy Ryanin dixieland-tyylisellä jazzklubilla New Yorkissa useita vuosia 1960- ja 1970-lukujen vaihteessa toimien ajoittain myös pianistina, rumpalina ja laulajana. Vuonna 1971 hänet hyväksyttiin Down Beat Jazz Hall of Fameen. Eldridge lopetti soittamisen sydänkohtauksen jälkeen 1980 ja kuoli 78-vuotiaana 1989, vain kolme viikkoa vaimonsa jälkeen.


title: Barrakudinat

text: Barrakudinat (Paralepididae) on auloppikaloihin kuuluva heimo. Heimon lajeja tavataan kaikista valtameristä.


title: Barrakudinat

text: Barrakudinojen heimoon kuuluu 12 sukua ja 56 lajia. Eräissä lähteissä myös keihäskalat (Anotopteridae) katsutaan kuuluvaksi barrakudinoihin. Ruumiinrakenteeltaan barrakusinat ovat solakoita ja pitkänomaisia kaloja ja muistuttavat ulkonäöltään barrakudia. Suurimmat lajit voivat saavuttaa noin metrin pituuden, mutta tyypillisesti ne kasvavat 6–56 cm pitkiksi. Tyypillisiä piirteitä ovat pitkä kuono, ruumiin takaosassa sijaitsevat lyhyet selkä- ja rintaevät, sekä pitkähkö peräevä. Rasvaevä sijaitsee lähellä haarautunutta pyrstöä. Suu on suuri ja hampaat pienikokoiset. Barrakudinoilla ei ole uimarakkoa. Suurin osa heimon kaloista on hermafrodiitteja, mutta osalla lajeista on erilliset koiras- ja naarasyksilöt. Väriltään barrakudinalajit ovat hopeanharmaita ja ruumiissa voi olla ruskeita tai mustia raitoja tai laikkuja.


title: Barrakudinat

text: Barrakudinoja tavataan niin kylmistä kuin lämpimistäkin valtameristä. Yleisimpiä ne ovat kuitenkin trooppisilla ja subtrooppisilla alueilla. Ne elävät niin lähellä pintaa kuin syvissäkin vesissä, aina noin 2 000 metrin syvyyteen. Heimon kaloille on tyypillistä uida pystyasennossa pää ylöspäin. Barrakudinojen ravintoa ovat pienet kalat, äyriäiset ja eläinplankton.


title: Kotipäästäisopossumi

text: Kotipäästäisopossumi ("Monodelphis domestica") on Etelä-Amerikassa tavattava pussirottalaji.


title: Kotipäästäisopossumi

text: Kotipäästäisopossumi on 10–15 cm pitkä. Koiraat painavat 90–155 grammaa ja naaraat 80–100 grammaa. Suurimmalla osalla on vaaleanharmaa turkki, mutta turkin väri vaihtelee. Joillakin turkki voi olla enemmän punertava tai valkoinen. Häntä on karvaton, ja sen pituus on yleensä noin puolet ruumiin pituudesta.


title: Kotipäästäisopossumi

text: Kotipäästäisopossumia tavataan Itä- ja Keski-Brasiliassa, Boliviassa, Paraguayssa ja Pohjois-Argentiinassa. Se on luokiteltu elinvoimaiseksi, koska sen levinneisyysalue on laaja, populaatio suuri, eikä sillä ole merkittäviä uhkia.


title: Kotipäästäisopossumi

text: Kotipäästäisopossumi elää trooppisissa metsissä ja pensaikko- ja ruohoalueilla. Se voi elää myös ihmisasutuksen läheisyydessä.


title: Kotipäästäisopossumi

text: Kotipäästäisopossumi on kaikkiruokainen ja käyttää ravinnokseen hedelmiä, hyönteisiä ja muita pieniä eläimiä, kuten jyrsijöitä.


title: Seljalandsfoss

text: Seljalandsfoss on yksi Islannin tunnetuimmista vesiputouksista. Putous sijaitsee Skógafoss-putouksen lähellä "Seljalandsá"-joessa ja sen putouskorkeus on 60 metriä entisellä rantaviivalla sijaitsevilta kallioilta. Putous on erittäin kuvauksellinen ja sen taakse pääsee kulkemaan polkuja pitkin.


title: Nikolai Pogodin

text: Nikolai Fjodorovitš Pogodin (, oikea sukunimi "Stukalov", Стука́лов; 16. marraskuuta 1900 nykyisen Donetskin alueen Gundorovskajan kylä – 19. syyskuuta 1962 Moskova) oli neuvostovenäläinen näytelmäkirjailija.


title: Nikolai Pogodin

text: Nikolai Pogodin syntyi talonpoikaisperheeseen. Hän työskenteli vuodesta 1920 lähtien paikallislehtien toimittajana ja vuosina 1922–1932 "Pravdan" kirjeenvaihtajana.


title: Nikolai Pogodin

text: Pogodin oli aikansa tunnetuimpia neuvostoliittolaisia näytelmäkirjailijoita. Hänen näytelmiensä aiheet liittyvät maan ajankohtaisiin tapahtumiin. Niistä ensimmäinen oli ensimmäisen viisivuotiskauden rakennustyötä kuvaava "Temp" (”Vauhti”, 1929), jossa ei ole yksittäisiä sankareita tai koko näytelmän läpäisevää juonta. Perinteisempää psykologista lähestymistapaa edustaa "Aristokraatteja" ("Aristokraty", 1934), jonka aiheena on rikollisten ”uudelleenkasvatus” Vienanmeren–Itämeren kanavan vankileirillä. Lenin-aiheinen "Kiväärimies" ("Tšelovek s ružjom", 1937) sai Stalin-palkinnon vuonna 1941. Se muodostaa yhdessä näytelmien "Kremlin tornikello" ("Kremljovskije kuranty", 1940) ja "Tretja patetitšeskaja" (”Kolmas pateettinen”, 1958) kanssa trilogian, joka sai Lenin-palkinnon vuonna 1959. Kirjailija osallistui näytelmillään muun muassa Stalinin henkilönpalvontaan, 1940-luvun lopun ”kosmopolitismin” vastaiseen kampanjaan sekä Stalinin kuolemaa seuranneeseen kulttuurielämän vapautumiseen. Hän laati myös käsikirjoituksia elokuviin, joista Ivan Pyrjevin ohjaama "Kubanin kasakat" ("Kubanskije kazaki", 1950) sai Stalin-palkinnon.


title: Nikolai Pogodin

text: Pogodin toimi Neuvostoliiton kirjailijaliiton hallituksen jäsenenä sen perustamisesta aina kuolemaansa saakka. Vuosina 1951–1960 hän työskenteli "Teatr"-lehden päätoimittajana. Kirjailija on palkittu kahdella Leninin kunniamerkillä. Vuonna 1949 hänelle myönnettiin VSFNT:n ansioituneen taiteilijan arvonimi.


title: Kaarloman II

text:
Kaarloman II (n. 866 - 12. joulukuuta 884) oli Ranskan (tai Länsi-Frankian) kuningas ja Ludvig Änkyttäjän nuorempi poika. Ludvig III oli hänen veljensä, ja molemmat kruunattiin kuninkaiksi isänsä kuoltua 879. He olivat poikia isänsä ensimmäisestä avioliitosta, jota Kaarle Kaljupää ei hyväksynyt, ja kaikki eivät tunnustaneet poikien kuninkuutta. Ludvigin kuoltua 882 Kaarlomanista tuli valtakunnan ainoa kuningas.
Provencen käskynhaltija kapinoi eikä tunnustanut kummankaan kuninkuutta. Hän oli jo aikaisemmin luopunut uskollisuudesta Kaarlomania ja Ludvigia kohtaan. Tästä seurasi lukuisia vastoinkäymisiä ja piirityksiä. Ludvig III:n kuoleman jälkeen viikingit hyökkäilivät jatkuvasti Ranskaan ja valtio oli sillä hetkellä surkeassa tilassa.


title: Kaarloman II

text: Kaarloman II kuoli metsästysretkellä. Tapahtumaa on epäilty murhaksi mutta tästä ei ole historiallisia todisteita. Kaarlomania seurasi Ranskan hallitsijana hänen serkkunsa Kaarle Paksu.


title: Finns folkhögskola

text: Finns folkhögskola on entinen ruotsinkielinen kansanopisto. Se sijaitsee Espoossa Espoonkartanon kaupunginosassa. Finns oli vuosina 2008–2011 osa Axxellin koulua. Viimeisinä aikoina Finnsissä koulutettiin nuoriso- ja vapaa-ajanohjaajia.


title: Finns folkhögskola

text: Finns folkhögskola perustettiin 1891 nimellä Mellersta Nylands folkhögskola. Espoon kartanon omistaja kapteeni Arthur Myrberg lahjoitti sen käyttöön Finnsinmäen. Koulun nimeksi tuli vuonna 1950 Finns folkhögskola. Koulun osti 1973 Svenska folkskolans vänner, ja oppilasmäärä kasvoi, kun siellä alettiin järjestää lyhyitä kursseja. 1990-luvulla tilanne vaikeutui uudestaan, ja Finns liitettiin Solvallan urheiluopistoon. Vuonna 1995 Solvalla/Finns yhdistettiin Yrkeshögskolan Sydväst, ja Finnsin oppilasmäärä oli noin 200. Suurin osa koulutuslinjoista siirrettiin vuonna 2000 pois Finnsistä. Vuonna 2008 Finnsistä tuli osa vasta perustettua Axxellin koulua, ja sen jälkeen Svenska folkskolans vänner myi koulun 2011 suomenkieliselle ammattioppilaitokselle Omnialle.


title: Ararat (täsmennyssivu)

text: Ararat tarkoittaa seuraavia asioita:


title: Seppo Lehtikangas

text: Seppo Lehtikangas (s. 23. marraskuuta 1960 Pori) on entinen suomalainen jalkapalloilija. Hän oli pelipaikaltaan maalivahti.


title: Seppo Lehtikangas

text: Lehtikangas pelasi Porin Pallo-Tovereissa yhteensä 78 ottelua Veikkausliigassa ja sen edeltäjässä Mestaruussarjassa vuosina 1984–1988 ja 1991.


title: Seppo Lehtikangas

text: Lehtikangas vastaa FC Jazzin vuonna 1999 syntyneiden junioreiden maalivahtivalmennuksesta.


title: HMAS Armidale

text: HMAS Armidale (viirinumero J240) oli Australian laivaston Bathurst-luokan korvetti.


title: HMAS Armidale

text: Alus tilattiin Morts Dock and Engineering Companylta Sydneystä ja sen köli laskettiin 1. syyskuuta 1941. Alus laskettiin vesille 24. tammikuuta 1942 ilman seremonioita ja se otettiin palvelukseen 11. kesäkuuta 1942 Sydneyssä ensimmäisenä päällikkönään komentajakapteeni David H. Richards.


title: HMAS Armidale

text: Koulutusjakson päätyttyä alus aloitti sodanajan palveluksensa suojaten saattueita Australian rannikolla sekä Australian ja Uuden-Guinean välillä. Alus siirrettiin lokakuussa 24. miinanraivaajalaivueeseen Darwiniin, jonnes se saapui 7. marraskuuta.


title: HMAS Armidale

text: Alus määrättiin 29. marraskuuta suojaamaan Betanoa Timorilla yhdessä sisaraluksensa "HMAS Castlemainen" kanssa. Operaation tarkoituksena oli avustaa Timorin vastarintaliikettä, evakuoida Alankomaiden joukot ja portugalilaiset naiset ja lapset. Aluksella oli kolme AIF:n sotilasta, kaksi alankomaalaista upseeria ja 61 indonesialaista sotilasta Hollannin Itä-Intian asevoimista. Alukset saapuivat Betanoon varhain aamulla 1. joulukuuta jouduttuaan matkalla kolmeen kertaan keisarillisen Japanin laivaston ilmavoimien maaliksi saamatta kuitenkaan merkittäviä vaurioita. Maissa oleviin ei saatu yhteyttä, jolloin alukset siirtyivät ennen auringonnousua kauemmas rannikolta.


title: HMAS Armidale

text: Myöhemmin samana päivänä kohdattiin Darwiniin matkalla ollut 70 evakuoitua kuljettanut partiovene "HMAS Kuru". Evakuoidut siirrettiin korvetteihin, jonka jälkeen kukin aluksista lähti kohti Timoria. Iltapäivällä kello 15.15 yhdeksän japanilaista pommikonetta, kolme hävittäjää ja yksi vesilentokone hyökkäsivät "Armidalen" kimppuun. Alukseen osui kaksi torpedoa ja se upposi viidessä minuutissa, jolloin sai surmansa kaksi upseeria, 38 miehistönjäsentä sekä 60 Hollannin Itä-Intian asevoimien sotilasta.


title: Corinne Suter

text: Corinne Suter (s. 28. syyskuuta 1994) on sveitsiläinen alppihiihtäjä.


title: Corinne Suter

text: Alppihiihdon maailmancupissa Suter kilpaili ensimmäisen kerran Aspenin suurpujottelussa marraskuussa 2011. Maaliin asti hän pääsi ensimmäisen kerran helmikuussa 2012 Sotšin syöksylaskussa sijoittuen 38:nneksi. Maailmancupin pisteillä Suter pääsi ensimmäisen kerran Lake Louisen syöksylaskussa joulukuussa 2014 oltuaan 30:s. Kymmenen parhaan joukkoon Suter sijoittui ensimmäisen kerran Lake Louisen toisessa syöksylaskussa joulukuussa 2015 oltuaan kuudes. Parhaimmillaan hän on ollut neljäs Lake Louisen syöksylaskussa joulukuussa 2016.


title: Corinne Suter

text: Nuorten MM-kilpailuissa 2012 Suter saavutti pronssia alppiyhdistetyssä ja vuoden 2013 kilpailuissa hopeaa supersuurpujottelussa. Vuonna 2014 hän voitti kultaa sekä syöksylaskussa että supersuurpujottelussa. Sankt Moritzin MM-kilpailuissa 2017 hän sijoittui supersuurpujottelussa 12:nneksi. Pyeongchangin olympialaisissa 2018 hän oli syöksylaskussa kuudes.


title: Ponikuninkuusravit

text: Ponikuninkuusravit on vuodesta 2005 lähtien Suomessa järjestetty poniravikilpailu. Kahtena ensimmäisenä vuonna sen isäntänä toimi Turun Metsämäen ravirata, jonka jälkeen kilpailu on kiertänyt eri raviradoilla. Poninkuninkuusravit on kaksipäiväinen tapahtuma, jossa pääkilpailun lisäksi järjestetään muös useita muita poniravilähtöjä, kuten B-kategorian poneille tarkoitetut Poniruhtinas ja Poniruhtinatar.


title: Ponikuninkuusravit

text: Kilpailun ajankohta on kahta ensimmäistä vuotta lukuun ottamatta ollut elokuu. Kajaanin Ponikuninkuusravit 2010 jouduttiin siirtämään lokakuulle seudulla esiintyneen hevostaudin vuoksi. Seuraavat Ponikuninkuusravit järjestetään Jyväskylässä 12.–13. elokuuta 2017.


title: Ponikuninkuusravit

text: Ponien kuninkuus- ja kuningatarkilpailuun ovat oikeutettuja osallistumaan A-kategorian (säkäkorkeus alle 107 cm) ponit. Kilpailussa juostaan kaksi osalähtöä 1 600 ja 2 100 metrin matkoilla. Suomenhevosten Kuninkuusraveista poiketen molemmat sukupuolet kilpailevat samoissa lähdöissä ja osallistumaan ovat oikeutettuja myös ruunat. Kokonaiskilpailun voittajat ratkeavat molempien osalähtöjen yhteisajan perusteella.


title: Ponikuninkuusravit

text: Ohjastajina saavat toimia tavallisten poniravilähtöjen tapan korkeintaan 18-vuotiaat Suomen Hippoksen myöntämän ajoluvan omaavat henkilöt.


title: Alex, Aisha ja Sam

text: Alex, Aisha ja Sam on Marja-Leena Tiaisen nuortenromaani vuodelta 2007. Se on jatko-osa Tiaisen aiemmalle romaanille Alex ja pelon aika. Vuonna 2008 kirja sai jatko-osakseen teoksen Alex, Aisha ja toivon aika.


title: Alex, Aisha ja Sam

text:
15-vuotias, Kaksoisvuortenmaasta kotoisin oleva Alex on vastikään saapunut Suomeen. Hänen tarkoituksenaan oli mennä Ruotsiin setänsä luokse, mutta hän joutuikin jäämään Suomeen, ja hän haki siksi turvapaikkaa maasta. Nyt hänet viedään maahanmuutajanuorten ryhmäkotiin Jaakkolaan. Sinne tuodaan myös somalityttö Aisha ja kongolaispoika Sam.
Vaikka elämä ryhmäkodissa sujuukin pääosin hyvin, niin yhteentörmäyksiltä muiden nuorten kanssa ei vältytä. Alex menestyy koulussa ja harrastaa koripalloa, mutta häntä painaa huoli hänen isästään Antonista, joka on vankilassa Kaksoisvuorteenmaassa, ja hänen isoveljestään Zazasta, jota syytetään terrori-iskusta ja joka on kadonnut.
Aishan puolestaan on vaikea sopeutua Jaakkolan sääntöihin, ja hänen suhteensa Tahir-nimiseen mieheen herättää paheksuntaa hänen muslimitovereissaan.
Sam puolestaan saa tuekseen mukavan suomalaisen perheen, ja retket heidän kanssaan ovat hänen mieleensä. Kuitenkin sekä Aisha että Sam murehtivat sisimmässään heidän Somaliaan ja Kongoon jääneitä perheitään. Kaikkia maahanmuuttajia huolestuttaa lisäksi turvapaikkapäätösten odottaminen ja pelko karkottamisesta.
Alex, Aisha ja Sam sai useita hyviä arvosteluja. Esimerkiksi Savon sanomissa, Keskisuomalaisessa ja kirjallisuussivusto Iilimadossa kehuttiin sitä, kuinka kirja kuvaa maahanmuutajanuorten elämän pinnalista normaaliutta, mutta myös siihen kuuluvaa huolta, pelkoa ja vieraassa kulttuurissa elämistä.


title: Senaatin oikeusosasto

text: Suomen senaatin oikeusosasto (vuoteen 1816 "hallituskonseljin oikeusosasto") oli vuosina 1809–1918 Suomen ylin oikeusaste. Se oli toinen Suomen keisarillisen senaatin kahdesta osastosta; toinen oli toimeenpanovaltaa käyttänyt talousosasto. Oikeusosaston seuraajaksi perustettiin vuonna 1918 korkein oikeus. Talousosasto muutti samana vuonna nimensä valtioneuvostoksi.


title: Senaatin oikeusosasto

text: Senaatin oikeusosastosta on käytetty lyhennettä SOO.


title: Senaatin oikeusosasto

text: Senaatin oikeusosasto valvoi oikeudenkäyttöä koko maassa ja valmisteli yhdessä talousosaston kanssa niitä lakiehdotuksia, jotka hallitsija antoi säätyvaltiopäiville. Se myös ratkaisi viime kädessä kaikki asiat, jotka alemmista oikeuksista tulivat sen tutkittavaksi. Oikeusosaston puheenjohtajana oli varsinaisesti Suomen kenraalikuvernööri, jolla ei kuitenkaan ollut äänivaltaa siviilijutuissa (riita-asioissa). Muuten yleisesti puhetta johti varapuheenjohtaja. Oikeusosastoon kuului hänen lisäkseen vähintään kymmenen senaattoria sekä useita esittelijäsihteereitä, protokollasihteereitä ja kanslisteja, jotka toimivat asioiden esittelijöinä. Korkeimmat virkamiehet nimitti keisari ja alemmat osasto otti itse. Virkamiesten tuli huolehtia asioiden esittelystä, pitää pöytäkirjaa ja valmistaa toimituskirjat.


title: Senaatin oikeusosasto

text: Senaatti toimi tavallisesti kahdessa osastossa, ja sen tuomionvoipaisuudesta olivat voimassa samat määräykset kuin mitä hovioikeudesta oli säädetty. Hovioikeus oli tuomiovoimainen tärkeimmissä jutuissa viiden ja vähemmissä jutuissa neljän jäsenen läsnä ollessa, kun vähintään kolme jäsentä olivat päätöksestä yksimieliset. Oikeudenkäynti senaatissa oli miltei yksinomaan kirjallista. Senaatilla oli oikeus purkaa tuomioistuinten lainvoimaisia päätöksiä erityisestä syystä ja määrätä, että juttu saadaan ottaa uudelleen käsiteltäväksi.


title: Senaatin oikeusosasto

text: Venäjä miehitti Suomen 1808 ja lupasi säilyttää Ruotsin vallan aikaiset lait koskemattomina. Sekä sodanjohto että siviilihallinnon johto oli ylipäälliköllä, kreivi Friedrich Wilhelm von Buxhoevdenilla. Kun venäläiset julistivat Suomen liitetyksi Venäjän keisarikuntaan katkesivat hallinnolliset yhteydet Ruotsiin lopullisesti. Eräs merkittävä ongelma oli, miten korkein oikeudenhoito tulisi järjestää.


title: Senaatin oikeusosasto

text: Turun hovioikeus tiedusteli asiaa Buxhoevdenilta, joka ilmoitti ratkaisevansa itse ylipäällikkönä hallitsijalle kuuluvat asiat. Oikeudenhoitoa johti siis ylipäällikön siviilikanslia. Alkuvuodesta 1809 suunniteltiin Suomen hallintoelimen perustamista Hämeenlinnaan, mutta Turku sai sittenkin säilyttää asemansa hallinnollisena keskuksena. Siviiliasiain johtamisen otti hoitaakseen kenraalikuvernööriksi nimitetty G. M. Sprengtporten. Häntä avusti kanslia, jossa oikeusasioiden hoito kuului laamanni Fabian Orraeukselle. Tärkeimpien oikeusasioiden ratkaisuvalta kuului kuitenkin keisarille. Aluksi jutut lähetettiin hänelle Venäjän ministereiden välityksellä ja vuoden 1809 alusta lähtien tehtävää hoiti valtiosihteeri Mihail Speranski. Kesällä 1809 kenraalikuvernööriksi nimitettiin Michael Barclay de Tolly ja samalla yhdistettiin uudelleen siviili- ja sotilasasioiden johto.


title: Senaatin oikeusosasto

text: 18. elokuuta 1809 keisari vahvisti uuden hallintomallin. Suomen suuriruhtinaanmaan hallituskonselji jakautui kahteen osastoon, talousosastoon ja oikeusosastoon. Niissä oli yhteensä 14 jäsentä, mutta sitä ei ohjesääntö maininnut, kuinka monta jäsentä kuului kuhunkin osastoon. Jäsenten täytyi säätyjen tahdon mukaisesti olla Suomen kansalaisia siten, että puolet oli aatelisia ja puolet aatelittomia. Hallituskonseljin puheenjohtajana toimi kenraalikuvernööri.


title: Senaatin oikeusosasto

text: Hallituskonselji oli kollegiaalinen virasto, jonka valtalupa-aika kesti kolme vuotta. Jäsenille maksettiin tehtävästä palkkaa, mutta he säilyttivät myös entisen palkkansa, virkansa ja arvonsa. Jäsenet nimitti keisari. Sen sijaan ohjesäännössä ei ollut mainitaa siitä, kuka teki ehdotuksen jäsenten valitsemiseksi. Jäsenten valinta seuraavalle kaudelle riippui keisarin tahdosta.


title: Senaatin oikeusosasto

text: Hallituskonseljin oikeusosastossa tuli olla henkeä ja kunniaa koskevissa jutuissa seitsemän jäsentä ja muissa jutuissa viisi. Puheenjohtaja sisältyi näihin lukumääriin. Kenraalikuvernöörillä ei ollut oikeutta osallistua siviilijuttujen käsittelyyn, vaan hän sai vain valvoa käsittelyn laillisuutta. Rikosjutuissa hän sai vaikuttaa ratkaisuunkin. Jos kenraalikuvernööri vastusti osaston ratkaisua, hän saattoi ilmoittaa mielipiteensä keisarille. Oikeusosaston ratkaisu oli tavallisesti lopullinen ilman, että siihen oli mahdollista hakea muutosta. Kuolemantuomio poikkesi tästä säännöstä, sillä se piti alistaa keisarin ratkaistavaksi. Jos osaston äänestystulos meni tasan, voitti syytetylle edullisempi mielipide.


title: Senaatin oikeusosasto

text: Sen lisäksi, että oikeusosasto toimi ylimpänä tuomioistuimena, se valvoi suuriruhtinaanmaan oikeudenhoitoa. Sen tuli ratkaista kaikki hovioikeuksista vedon tai valituksen nojalla tulleet jutut sekä eräät virkasyytteet. Sille tulivat esimerkiksi Ruotsin vallan aikaiset rahanväärennysjutut Svean hovioikeudesta, luotsien virkarikokset sotahovioikeudesta, postivirkamiesten virkarikokset kansliaoikeudesta, tulli- ja maanmittausvirkamiesten virkarikokset kamarikollegiosta, tietyt ratsutiloja ja sotilasvirkataloja koskevat riitajutut sekä juttuja vuori- ja kauppakollegiosta sekä kamarioikeudesta. Lisäksi osaston ratkaistavaksi päätyivät valitukset maanjako-oikeuksien ja linnaoikeuksien päätöksistä. Hallituskonseljin virkamiesten toimintaa valvoi kenraalikuvernöörin alainen prokuraattori, joka myös huolehti siitä, että virkarikoksista nostettiin syytteet.


title: Senaatin oikeusosasto

text: Oikeusosaston jäsenten asema oli siinä suhteessa epävarma, että valtalupa oli voimassa kolme vuotta kerrallaan. Näin Suomessa ei toteutunut korkeimpien tuomareiden erottamattomuusperiaate toisin kuin Ruotsissa. Konseljin yhteisistunnoissa oikeusosaston jäsenet käyttivät hallinnollista valtaa, jolloin tuomiovalta ja toimeenpanovalta eivät olleetkaan erotettuina toisistaan. Tässä noudatettiin vanhaa Ruotsista jo poistettua käytäntöä. Poikkeus perustuslakiin oli se, että oikeusosasto tuomiotehtävien ohessa valvoi oikeudenkäyttöä.


title: Senaatin oikeusosasto

text: Oikeusosasto toimi Turussa Rothstenin talossa, talousosasto toisessa talossa ja arkisto kolmannessa talossa. Hallituskonselji ehdotti 1810 oman talon rakentamista, mutta asia ei edennyt, sillä 1812 Helsinki julistettiin pääkaupungiksi, jonne konseljikin oli tarkoitus siirtää uusien rakennusten valmistuttua. Ennen kuin siirto ehti tapahtua hallituskonselji sai uuden nimen. Keisari Aleksanteri I vahvisti 21. helmikuuta 1816 uudelleen Suomen oikeudet ja määräsi, että hallituskonseljin uusi nimi oli oleva Keisarillinen Suomen senaatti.


title: Senaatin oikeusosasto

text: Suomen autonomian aikaisen valtiollisen hallintojärjestelmän malli tuli Venäjältä. Siellä hallitseva senaatti oli 1700-luvulla paitsi hallinnon johtava toimielin myös korkein tuomioistuin. Venäjän keskushallintoa uudistettiin 1800-luvun alussa, mutta hallitseva senaatti säilytti asemansa ylimpänä oikeusasteena, lakien valvojana ja hallinnon johtajana.


title: Senaatin oikeusosasto

text: Henkilökunnan saaminen senaatin ylempiin virkoihin oli alkuvaiheessa vaikeaa, sillä pätevistä miehistä oli pulaa. Vuonna 1817 annettiin asetus, jolla määrättiin virkoihin pääsyn ehdoksi, että hakija oli suorittanut Turun akatemiassa oikeustutkinnon tai kameraalitutkinnon sen mukaan pyrkikö hän senaatin oikeusosastoon vai talousosastoon. Tämänkin malli tuli Venäjältä, sillä siellä vastaava asetus oli annettu 1809. Lisäksi oli vuonna 1813 säädetty, että toukokuun alusta 1819 alkaen senaatin virkoihin vaadittiin venäjän kielen taito. Senaatin alkuaikoina oikeusosaston työtaakka oli melkoinen. Osaston toimintaa pyrittiin kehittämään ja lisättiin virkakuntaa. Oikeusosastoon perustettiin 1816 kolmannen esittelijäsihteerin virka. Hän keskittyi erityisesti lukuisiin isojako- ja maanjakoasioihin. Senaatti sai samana vuonna myös arkistonhoitajan viran. Vuonna 1832 perustettiin oikeusosastoon aluksi väliaikaisena neljäs esittelijäsihteerin virka.


title: Senaatin oikeusosasto

text: Senaatti muutti Turusta uuteen pääkaupunkiin Helsinkiin syksyllä 1819, mutta senaatin talon (nykyinen valtioneuvoston linna) valmistuminen myöhästyi syksyyn 1822. Senaatti joutui sijoittumaan väliaikaisiin vuokrahuoneisiin. Oikeusosasto toimi aluksi Uschakoffin talossa Pohjoisesplanadin ja Unioninkadun kulmassa.


title: Senaatin oikeusosasto

text: Vuonna 1822 keisari päätti kenraalikuvernööri Fabian Steinheilin esityksestä, että osastojen vanhimpia jäseniä aletaan kutsua varapuheenjohtajiksi. Heidän tehtävänsä oli johtaa puhetta kenraalikuvernöörin poissa ollessa ja valvoa osastojen työskentelyä tämän ohjeiden mukaan. Oikeusosaston varapuheenjohtajaksi nimitettiin prokuraattori Carl Edvard Gyldenstolpe. Hän sai silloin kun kenraalikuvernööri ei ollut läsnä istunnossa, johtaa puhetta ja määrätä istuntopäivät, kunhan oli ennakkoon neuvotellut asiasta kenraalikuvernöörin kanssa. Vielä vuonna 1820 senaatin osastojen istunnot oli tapana keskeyttää Helsingin markkinoiden ajaksi ja myös silloin, kun kaupungissa syttyi tulipalo.


title: Senaatin oikeusosasto

text: Kenraalikuvernööri Arseni Zakrevskin aikana senaatin käytäntöjä muutettiin, koska hän ei taitanut ruotsin kieltä. Kenraalikuvernöörin tarvitsi olla läsnä senaatin istunnoissa vain tärkeitä asioita käsiteltäessä. Tämä oli melkoinen muutos senaatin ja kenraalikuvernöörin välisessä yhteistyössä. Toinen senaatin asemaan ja toimivaltaan suuresti vaikuttanut seikka oli Suomen asiain komitean lakkauttaminen 1826. Suomen asioiden esittelystä hallitsijalle huolehti nyt ministerivaltiosihteerinvirasto. Osaltaan tällä pyrittiin vapauttamaan hallitsija vähäisistä, mutta aikaa vievistä virkavelvollisuuksista. Oikeusosastoon tämä vaikutti siten, että sen armonanomuksia koskevat valtuudet kasvoivat ja osasto sai eräissä tapauksissa koventaa rangaistuksia. Voimaan tuli myös määräys, että armonanomukset oli jätettävä oikeusosastolle, eikä senaatin ohitse suoraan hallitsijalle.


title: Senaatin oikeusosasto

text: Koska 1831 kenraalikuvernööriksi nimitetty ruhtinas Aleksandr Sergejevitš Menšikov ei ehtinyt emämaassa olleiden virkatehtäviensä vuoksi juuri oleskella Suomessa, hänen avukseen nimitettiin 1833 kenraalikuvernöörin apulainen. Tämä esimerkiksi johti puhetta senaatissa kenraalikuvernöörin sijasta. Toinen 1833 voimaan tullut muutos oli tapa kirjoittaa jäsenten allekirjoittamat ja esittelijän varmentamat kappaleet kaikista oikeusosaston tuomioista ja päätöksistä. Vuonna 1841 keisari määräsi oikeusosaston lähettämään hallitsijalle vuosittaisen kertomuksen kaikista käsittelemistään oikeusasioista. Ennen oli riittänyt kertomus rikosasioista. Uusi menettely oli käytössä myös Venäjällä.


title: Senaatin oikeusosasto

text: Vuonna 1839 annetussa asetuksessa määrättiin millainen virkapuku senaatin jäsenillä ja virkamiehillä tuli olla juhlatilaisuuksissa. Tavallisissa istunnoissa käytettiin niin sanottua varavirkapukua, jota koskevia määräyksiä muutettiin 1855, jolloin puvun kauluksen ja hihansuiden kuosia uudistettiin. Suomalaiset yrittivät muuttaa senaatin jäsenyyden pysyväksi, koska virkakunnan epävakaata kokoonpanoa pidettiin suurena puutteena. Toive ei toteutunut hallitsijan antamassa manifestissa 1841. Sen sijaan tietyt oikeusosaston asiat annettiin osaston varapuheenjohtajan ratkaistaviksi. Samassa yhteydessä oikeusosasto sai yhden uuden esittelijäsihteerin viran.


title: Senaatin oikeusosasto

text: Krimin sodan aikana suunniteltiin senaatin muuttoa turvallisempana pidettyyn Hämeenlinnaan. Heinäkuussa 1855 kaikki oli jo valmiina, mutta tilanteen rauhoituttua hankkeesta voitiin luopua. Vapaamielisen Aleksanteri II:n valtaistuimelle nousun myötä senaatista haluttiin tehdä hallitsijan tahdon toteuttaja. Merkittävä muutos tapahtui Pietarissa Suomen asioita hallitsijalle esittelevässä virkakunnassa. Vuosiksi 1857–1891 perustettiin valtiosihteerinviraston yhteyteen Suomen asiain komitea, jonka puheenjohtajana toimi ministerivaltiosihteeri. Suomen senaatti sai yhdessä kenraalikuvernöörin kanssa ehdottaa kahta komitean neljästä jäsenestä. Vuoden 1858 alusta alkaen senaatin varapuheenjohtajalle ja jäsenille annettiin senaattorin virkanimi. Senaattorit nimitettiin edelleen kolmeksi vuodeksi kerrallaan, mutta eron saaneiden turvaksi alettiin maksaa eläkettä, sillä nyt heidät vapautettiin nimityksen yhteydessä entisestä virastaan.


title: Senaatin oikeusosasto

text: Vuonna 1869 uudistettiin asioiden käsittelyä senaatissa. Molempien osastojen yhteisiin täysistuntoihin ottivat nyt osaa osastojen varapuheenjohtajat pysyvinä jäseninä ja kummastakin osastosta kolme senaattoria siten, että he vaihtuivat joka vuosi. Oikeusosaston oli jakaannuttava tarvittaessa kahteen jaostoon. Varapuheenjohtaja määräsi, milloin jaostoistuntoja pidettiin, ja jakoi jäsenet jaostojen kesken.


title: Senaatin oikeusosasto

text: Vuonna 1871 säädettiin, että senaatin vakinaiseen virkaan valittavalla tuli olla oikeustutkinto ja todistus venäjän kielen taidosta. Ylimääräiselle virkamiehelle riitti kameraalitutkinto. Suomen kielen osaamista vaadittiin vuodesta 1881 lähtien. Aleksanteri III (hallitsi 1881–1894) oli sitä mieltä, että senaatilta tuli hallitsijan päätettäväksi liian vähäpätöisiä juttuja. Siksi 1882 oikeusosastolle annettiin valta nimittää hovioikeuksien sihteerit ja kanneviskaalit. Vuonna 1885 oikeusosaston jäsenmääräksi tuli yksitoista (varapuheenjohtaja mukaan luettuna) eli sama kuin talousosastossa. Myöhemmin osastojen jäsenmäärä oli välillä taas erisuuri. Oikeusosasto ei saanut työmäärän kasvua vastaavaa lisäystä henkilökuntaansa, siksi sen oli pakko jättää pöytäkirjanpito kanslisteille ja kopisteille. Vasta 1885 perustettiin yhden uuden esittelijäsihteerin, protokollasihteerin ja kanslistin virat. Samalla kopistin virat lakkautettiin. Edellinen lisävirka oli saatu 1841.


title: Senaatin oikeusosasto

text: Senaatin uudessa ohjesäännössä vuodelta 1892 määrättiin, että kaikkien oikeusosaston senaattorien, oikeustoimituskunnan päällikön ja kahden talousosaston senaattorin tuli olla paitsi lainoppineita myös kokeneita tuomareita. Oikeusosaston jäsenet eivät vieläkään saaneet pysyvää virkaa. Ohjesäännön mukaan oikeusosastolla oli valta nimittää prokuraattorinviraston sihteeri, hovioikeuksien sihteerit ja hovioikeuksien kanneviskaalit. Osasto ratkaisi myös raastuvanoikeuksien ja maistraattien jäsenten erottamisasiat sekä määräsi jäsenet lainvalmistelukuntaan. Oikeusosaston tuli vuosittain lähettää hallitsijalle kertomus käsittelemistään siviili- ja rikosasioista, mutta oikeustilaston ja oikeuskertomuksen laadinta kuului oikeustoimituskunnalle. Tuomionvoipaisuuteen tarvittiin viiden senaattorin läsnäolo. Jos juttu ei koskenut henkeä, tuomitsemiseen riitti neljän jäsenen paikallaolo, jos heistä vähintään kolme oli yksimielisiä.


title: Senaatin oikeusosasto

text: Nikolai II:n valtaannousun myötä 1894 vähennettiin taas hallitsijan työtaakkaa antamalla senaatille lisää päätösvaltaa vähemmän tärkeissä asioissa. Asetus tästä annettiin heinäkuussa 1896. Oikeusosasto sai muun muassa täyttää kaikki ne oikeuslaitoksen virat, joihin virastot tekivät ehdotuksen. Kenraalikuvernööri Nikolai Bobrikov hankki itselleen paljon valtaa, joten hän saattoi välillä estää senaatin päätösten täytäntöönpanon. Vuosisadan vaihteessa alkoi oikeusosaston senaattorien joukkoerot poliittisista syistä. Aiemmin he olivat voineet olla virassaan vuosia, jopa vuosikymmeniä. Vuonna 1900 erosi seitsemän ja 1901 neljä senaattoria. Tällainen toiminta haittasi melkoisesti ylimmän oikeusasteen toimintaa. Vuonna 1905 suurlakon päättyessä koko senaatti erosi ja sen toimintamuodot palautettiin ennalleen.


title: Senaatin oikeusosasto

text: Vuonna 1818 suomalaiset elättelivät toiveita valtiopäivien koolle kutsumisesta. Samalla ilmeni ajatuksia senaatin aseman ja rakenteen uudistamisesta. Erityisesti vanha virka-aateli moitti senaattia hitaudesta ja vähäisestä aloitekyvystä. Monien mielestä hallituskonselji ja sen seuraaja senaatti oli selviytynyt tyydyttävästi toimintansa käynnistämisestä. Pätevää korkeinta virkakuntaa oli tosin rajallisesti nuoressa autonomisessa Suomessa. Arkkipiispa Jakob Tengström ehdotti, että senaatin tulisi olla vastuunalainen säädyille ja senaatin osastoille tulisi määrätä puheenjohtajat, jolloin kenraalikuvernöörin tarvitsisi olla senaatissa vain valvomassa laillisuutta. Senaatin jäsenet hän halusi määrättäviksi pysyviksi.


title: Senaatin oikeusosasto

text: Viipurin läänin maaherra Carl Johan Walleen arvosteli senaattia erityisesti vallanjaon periaatteen unohtamisesta. Oikeusosasto pitäisi erottaa senaatista, jotta vallan kolmijako-oppi toteutuisi eli erotettaisiin tuomiovalta toimeenpanovallasta. Samalla olisi muutettava lainsäädäntöä niin, että oikeusosaston seitsemän jäsentä nimitettäisiin eliniäksi, jolloin noudatettaisiin Ruotsin esikuvaa. Oikeudenhoidon valvonnan Walleen olisi jättänyt oikeuskanslerille, joka samalla toimisi korkeimman tuomioistuimen presidenttinä. Senaatin ja korkeimman tuomioistuimen jäsenet ja virkamiehet olisivat vastuussa toimistaan valtiopäiville hallitsijan määräämään rajaan saakka. Tuomioistuimen jäsenet ehdottaisi valtiopäivät, mutta nimittämisestä huolehtisi keisari. Uudistussuunnitelmat eivät toteutuneet, sillä poliittinen suuntaus muuttui.


title: Senaatin oikeusosasto

text: Senaatin työtä rationalisoitiin hallitsijan päätöksellä vuonna 1858. Samaan aikaan suunniteltiin oikeusosaston valmistelukuntaa, jonka mallina olisi ollut Ruotsin alempi oikeusrevisio. Ehdotus olisi vaatinut muutoksia perustuslakiin. Sellaisia varottiin tekemästä, eikä hanke siksi saanut riittävää kannatusta. Uudistusoptimismin myötä liberaalit pyrkivät vakinaistamaan senaatin jäsenyyden, irrottamaan oikeusosaston senaatista korkeimmaksi oikeudeksi ja supistamaan kenraalikuvernöörin valtuuksia. Useita vuosia keskutteluttaneet hankkeet kuitenkin raukesivat.


title: Senaatin oikeusosasto

text: Avatessaan Helsingin valtiopäivät 1863 Aleksanteri II lupasi mahdollisuuden tehdä lisäyksiä perustuslakeihin. Senaatin uudistaminen oli yksi osa hanketta. Valtiopäivillä ja lehdistössä käydyissä keskusteluissa nousi jälleen esiin itsenäisen korkeimman oikeuden tarve. Katsottiin ettei samojen henkilöiden tulisi olla sekä tuomareina että hallituksen jäseninä. Lakien muutosten valmistelua ja eräitä oikeusosaston tehtäviä suorittamaan suunniteltiin senaatin lakitoimituskuntaa tai oikeustoimituskuntaa. Aikeiden tuloksena syntyi säätyanomus, perustuslakikomitea ja hallintolaitoskomitea, jonka työohjeisiin sisältyi oikeusosaston irrottaminen korkeimmaksi oikeudeksi. Sen jäsenten tulisi olla erottamattomia ja kenraalikuvernööri haluttiin pois senaatin puheenjohtajan paikalta. Eräät senaattorit kyseenalaistivat hankkeet ja kenraalikuvernööri Platon Rokassovski paheksui kenraalikuvernöörin vallan rajoittamista ja oikeusosaston irrottamista senaatista. Hän piti hankkeita suomalaisena separatismina. Uusi kenraalikuvernööri Nikolai Adlerberg sen sijaan hyväksyi korkeimman oikeuden perustamisen, mutta hän piti sitä käytännössä vaikeana. Katovuodet koettelivat valtion taloutta ja saivat monet hankkeen kannattajat epäröimään. Suomen asiain komitea ehdotti luopumista muun muassa oikeusosaston irrottamisesta ja näin myös hallitsija päätti 1868.


title: Senaatin oikeusosasto

text: Lehdistössä uudistusten tarpeellisuudesta keskusteltiin edelleen. Kaikki säädyt ehdottivat vuoden 1872 valtiopäivillä korkeimman oikeuden perustamista. Prokuraattori Johan Philip Palmén katsoi, että jos uusi ylin oikeusaste perustettaisiin, tulisi senaattiin perustaa oikeustoimituskunta. Toisaalta hän epäili yltäisikö uusi toimituskunta yhtäläiseen vaikutuskykyyn lainsäädännön suhteen kuin vanha oikeusosasto. Palmén ehdotti, että asian annettaisiin raueta. Senaatin enemmistö kannatti oikeusosaston irrottamista. Sekä kenraalikuvernööri että Suomen asiain komitea asettuivat 1876 senaatin vähemmistön tavoin torjuvalle kannalle. He katsoivat, että senaatti oli poliittinen laitos, eikä vain hallinto- ja oikeusvirkakunta. Siksi senaatin järjestysmuoto tuli sovittaa poliittisten olojen mukaiseksi. He pitivät epätoivottavana hallitsijan tuomio-oikeuden siirtoa alisteisessa asemassa olevalle virkakunnalle. Niinpä hallitsija 1876 hylkäsi anomuksen korkeimman oikeuden perustamisesta.


title: Senaatin oikeusosasto

text: Keskushallinnon uudistusta suunniteltiin jälleen 1880-luvun lopulla. Erityisenä kiinnostuksen kohteena olivat toimituskunnat, esimerkiksi oikeustoimituskunnan perustaminen. Samassa yhteydessä senaattori Leo Mechelin esitti epävirallisesti oikeusosaston muuttamista korkeimmaksi oikeudeksi ja hallinto-oikeudellisia asioita käsittelemään senaatin kollegio, jonka nimeksi hän ehdotti kamarioikeutta. Päättäjien keskuudessa vallitsi varovainen ilmapiiri, sillä sortotoimet täytyi ottaa huomioon. Vuoden 1891 valtiopäivillä professori R. A. Wrede esitti asiaa, mutta säätyanomusta siitä ei syntynyt. Aloitteen otti kenraalikuvernööri Heiden, joka oli laatinut ehdotuksen senaatin uudeksi ohjesäännöksi. Sitä leimasi tehokkuus ja pyrkimys lisätä kenraalikuvernöörin valtaa. Heiden piti tarpeellisena oikeustoimituskunnan perustamista. Senaatti kannatti ehdotusta, joka toteutuikin syksyllä 1892 julkaistussa uudessa senaatin ohjesäännössä.


title: Senaatin oikeusosasto

text: Maanpakonsa aikana 1904 senaattori Leo Mechelin suunnitteli kenraalikuvernöörin viran lakkauttamista ja suomalaisen pääministerin asettamista hänen tilalleen. Myös korkein oikeus tulisi perustaa, sillä länsimaissa oli jo pitkään pidetty itsenäistä ylintä tuomioistuinta välttämättömänä. Senaatissa ryhdyttiin suunnittelemaan korkeimman oikeuden perustamista vuoden 1906 lopulla ja ehdotus asiasta valmistui seuraavan vuoden aikana. Uusi sortokausi alkoi pian ja hanke raukesi. Tuloksettomaksi jäi myös vuoden 1909 yritys perustaa korkein oikeus. Suomen saaman yksikamarisen eduskunnan ja parlamentaaristen käytäntöjen myötä tarve riippumattoman korkeimman oikeuden perustamiseen oli suuri. Sortovallan jatkumisen ja senaatin osittaisen venäläistymisen (yhdenvertaisuuslaki 1912) myötä senaatti menetti valtiosäännön takaaman kansallisen kokoonpanon. Korkeimman oikeudenkäyttöelimen asema ratkesi vasta Venäjän maaliskuun vallankumouksen 1917 myötä.


title: Senaatin oikeusosasto

text: Hallitus antoi esityksen laiksi korkeimmasta oikeudesta vuoden 1917 ensimmäisille valtiopäiville 5. kesäkuuta 1917. Esityksen mukaan oikeuden presidentti ja jäsenet (oikeusneuvokset) olisivat erottamattomia, ellei heitä oikeuden päätöksellä virasta erotettaisi. Eduskunnassa erottamattomuus kohtasi vasemmiston taholta vastarintaa. Sitä pidettiin kansanvallan vastaisena. Lakivaliokunta äänesti asiasta ja sen mielipiteeksi muodostui oikeuden presidentin ja jäsenten nimittäminen viiden vuoden määräajaksi. Uudelleen nimittäminen riippuisi eduskunnan antamasta arvostelusta, vaikka entiset jäsenet muuten saivat etusijan valinnassa. Uuden tuomioistuimen nimeksi valiokunta ehdotti korkeinta tuomioistuinta. Eduskunta piti nimeä korkein oikeus parempana, mutta muuten lakivaliokunnan ehdotus hyväksyttiin olennaisilta osiltaan 30. heinäkuuta 1917. Lakia ei vahvistettu, vaan Venäjän väliaikainen hallitus määräsi hiljattain korkeimman vallan haltijaksi julistautuneen eduskunnan hajotettavaksi ja pidettäväksi uudet vaalit.


title: Senaatin oikeusosasto

text: Uusi eduskunta aloitti työnsä marraskuun ensimmäisenä päivänä. Se pysi lakivaliokunnalta lausuntoa ehdotukselleen, että eduskunta valtalain nojalla vahvistaisi entisen lakiehdotuksen korkeimmasta oikeudesta. Valiokunnan mielestä laki ei kuitenkaan turvaisi korkeimman oikeuden riippumattomuutta, eikä sitä siksi tulisi hyväksyä. Toisaalta se viittasi siihen, että Svinhufvudin senaatti oli jättänyt 3. joulukuuta eduskunnalle uuden esityksen korkeimmasta oikeudesta. Esityksessä ehdotettiin oikeuteen presidenttiä ja 12 oikeusneuvosta. Heidän eroamisiäkseen ehdotettiin 68 vuotta, mutta muuten he olivat erottamattomia. Lakivaliokunta antoi uudesta esityksestä lausunnon tammikuussa 1918. Tuomioistuimen nimeksi ehdotettiin ylintä oikeutta ja sen jäsenten toimikaudeksi viittä vuotta. Lisäksi jäsenehdokkaista pitäisi hankkia eduskunnan perustuslakivaliokunnan lausunto. Vasemmisto olisi halunnut, että lausunnon ehdokkaista antaisi eduskunta. Oikeuden jäseninä voisi olla myös naisia ja jäsenet saisivat pitää entisen virkansa, mutta he eivät saisi entisen virkansa palkkaa.


title: Senaatin oikeusosasto

text: Eduskunta kokoontui vajaalukuisena toukokuussa 1918. Suuri valiokunta hyväksyi oikeuden jäsenten erottamattomuuden. Oikeusneuvokset nimittäisi hallitus oikeamielisistä lainoppineista miehistä, joilla olisi taitoa ja kokemusta tuomarintoimesta. Muut virkamiehet nimittäisi korkein oikeus itse. Tuomionvoipa oikeus olisi viisijäsenisenä. Presidentin ja jäsenten eroamisikä olisi 70 vuotta. Eduskunta hyväksyi ehdotuksen 28. toukokuuta ja laki korkeimmasta oikeudesta ja korkeimmasta hallinto-oikeudesta annettiin 22. heinäkuuta. Korkein oikeus aloitti toimintansa 1. lokakuuta 1918.


title: Senaatin oikeusosasto

text: Senaatin oikeusosasto lakkautettiin 1. lokakuuta 1918 ja sen virkamiehet siirtyivät vastaaviin toimiin korkeimmassa oikeudessa. Myös oikeusosastossa vireillä olleet jutut ja asiat siirtyivät korkeimpaan oikeuteen siltä osin, kun ne kuuluivat korkeimman oikeuden käsiteltäviksi. Osa asioista siirtyi korkeimpaan hallinto-oikeuteen.


title: Gildas

text: Gildas tai Gildus (k. 570) oli brittiläinen munkki ja historioitsija. Hän perusti Bretagneen luostarin, joka on nimetty hänen mukaansa St. Gildas de Rhuys. Gildaksen kirjoittama teos "His De excidio et conquestu Britanniae" on yksi harvoista jälkiroomalaisen Britannian historiaa käsittelevistä aikalaislähteistä. Se sisältää muun muassa kertomuksen sotapäällikkö Ambrosius Aurelianuksesta ja saksien tappiosta Mons Badonicuksen taistelussa. Kirjassaan Gildas tuomitsee saksien häviön jälkeen valtaan nousseet korruptoituneet papit ja ylhäisön.


title: GJ 504 b

text: GJ 504 b on eksoplaneetta, joka löydettiin yhdysvaltalaisen Mauna Kean observatorion Subaru-teleskoopin avulla vuonna 2013. Se kiertää 59 Virginis -nimistä keltaista G-tyypin pääsarjan tähteä (GJ 504) noin 57 valovuoden päässä Maasta, Neitsyen tähdistön suunnalla. Planeetta löydettiin kuvaamalla se suoraan infrapunavalon aallonpituuksilla.


title: GJ 504 b

text: Planeetta kiertää emotähteään 43,5 AU:n etäisyydellä, joka on lähes yhdeksän kertaa enemmän kuin Jupiterin etäisyys Auringosta. Tämä on haasteellista selittää nykyisillä jättiläisplaneettojen muodostumista käsittelevillä malleilla. Planeetan massa vastaa noin neljää Jupiterin massaa; se on todennäköisesti kaasujättiläinen ja niin sanottu ”superjupiter”.


title: GJ 504 b

text: Planeetta on melko nuori, ja sen muodostumisesta jäljelle jäänyt lämpöhehku mahdollistaa sen kuvaamisen. Kuvaus viittaa siihen, että planeetta on purppuranvärinen.


title: Kateharso

text: Kateharso (kasvuharso, suojaharso) on valoa läpäisevä, harsomainen kangas, jota käytetään puutarhakasvien suojaamiseen. Se suojaa kasveja tuhohyönteisiltä, kuten porkkanakempiltä, kaaliperhosen toukilta ja lehtikirvoilta. Kateharsoa voidaan käyttää myös keväällä kasvien suojaamiseen hallalta. Tällöin myös maa lämpenee nopeammin. Hyönteispölytteisten kasvien päältä harso pitää poistaa kukinnan ajaksi.


title: Kateharso

text: Kateharsoja on useita tyyppejä. Näistä yhtä tunnetuimmista kutsutaan nimelä Agryl. Uudempia harsoja ovat kuitumainen, suojaharsoksi kutsuttu Aeronet sekä Bionet. Uudemmat harsot läpäisevät valoa enemmän kuin vanhemmat.


title: Karoline Bjerkeli Grøvdal

text: Karoline Bjerkeli Grøvdal (s. 14. kesäkuuta 1990) on norjalainen keskimatkojen juoksija, kestävyysjuoksija ja estejuoksija.


title: Karoline Bjerkeli Grøvdal

text: Alle 20-vuotiaiden MM-kilpailuissa 2006 Grøvdal sijoittui viidenneksi 3 000 metrin estejuoksussa. Hän sai samana vuonna hopeaa maastojuoksun EM-kilpailujen alle 20-vuotiaiden sarjassa. Alle 18-vuotiaiden MM-kilpailuissa 2007 hän sijoittui 2 000 metrin estejuoksussa pronssille. Hän voitti samana vuonna 3 000 metrin estejuoksun alle 20-vuotiaiden Euroopan-mestaruuden Hengelossa ajalla 9.44,34. Osakan MM-kilpailuissa 2007 Grøvdal jäi alkueriin ajalla 9.56,41.


title: Karoline Bjerkeli Grøvdal

text: Grøvdal voitti alle 20-vuotiaiden Euroopan-mestaruuden Novi Sadissa 2009 5 000 metrin juoksussa ajalla 15.45,45 ja 3 000 metrin estejuoksussa ajalla 9.43,69. Berliinin MM-kilpailuissa 2009 hän jäi alkueriin juostuaan ajan 9.48,47. Myöhemmin samana vuonna hän voitti maastojuoksun alle 20-vuotiaiden Euroopan-mestaruuden. Hän keskeytti maastojuoksun MM-kilpailuissa naisten kilpailun 2010. Saman vuoden Barcelonan EM-kilpailuissa hän oli 5 000 metrillä yhdestoista ja keskeytti 10 000 metrin juoksun.


title: Karoline Bjerkeli Grøvdal

text: Lontoon olympialaisissa Grøvdal kilpaili 5 000 metrin juoksussa, jossa hän jäi alkueriin ajalla 15.24,86. Moskovan MM-kilpailuissa 2013 hän oli saman matkan loppukilpailussa kolmastoista. Saman vuoden maastojuoksun EM-kilpailuissa hän sijoittui viidenneksi. Vuonna 2014 hän sijoittui puolimaratonin MM-kilpailuissa 20:nneksi ja Zürichin EM-kilpailuissa 5 000 metrillä 13:nneksi. Pekingin MM-kilpailuissa 2015 hän karsiutui 5 000 metrin alkuerissä.


title: Karoline Bjerkeli Grøvdal

text: Grøvdal saavutti maastojuoksun EM-kilpailuissa pronssia Hyères'ssä 2015. Amsterdamin EM-kilpailuissa 2016 hän sai 10 000 metrillä pronssia ennätyksellään 31.23,45. Rio de Janeiron olympialaisissa hän sijoittui 5 000 metrillä seitsemänneksi ja 10 000 metrillä yhdeksänneksi. Saman vuoden maastojuoksun EM-kilpailuissa hän sai pronssia. Lontoon MM-kilpailuissa 2017 hän karsiutui 1 500 metrin alkuerissä ja keskeytti 5 000 metrin loppukilpailun. Maastojuoksun EM-kilpailuissa hän saavutti kolmantena vuonna peräkkäin pronssia.


title: Karoline Bjerkeli Grøvdal

text: Grøvdal saavutti Berliinin EM-kilpailuissa 2018 pronssia 3 000 metrin estejuoksussa ajalla 9.24,46. Saman vuoden maastojuoksun EM-kilpailuissa hän sai jälleen pronssia.


title: Karoline Bjerkeli Grøvdal

text: Lähde: "IAAF"


title: Karoline Bjerkeli Grøvdal

text: NR = maan (Norjan) ennätys


title: CI-kondriitti

text: CI-kondriitti (joskus myös "C1-kondriitti") on eräs kivimeteoriittilaji, joka kuuluu hiilikondriitteihin. Ne on nimetty I-alkuisen Ivunan meteoriitin mukaan. CI-kondriitit ovat hiilipitoisia, tummia, hauraita, huokoisia ja vesipitoisia. Ne hajoavat nopeasti putoamisen jälkeen, ja siksi niitä löydetään harvoin. Vaikka näissä ei ole jyviä eli kondreja, nämä luetaan kondriiteiksi ilmiselvän samankaltaisuuden perusteella muiden kondriittien kanssa. CI-kondriitit tunnetaan siitä, että nissä on orgaanisia yhdisteitä, mm. aminohappoja. Runsas haihtuvien aineiden osuus kielii alhaisesta, alle 150 °C syntylämpötilasta. CI-kondriiteissa on rautaa paljon, mutta yleensä hapettuneena. Niissä on runsaasti magnesiumia, mutta vähän kalsiumia. CI-kondriittien happea raskaampien alkuaineiden jakauma muistuttaa Auringon koostumusta. Hiilikondriittien katsotaan syntyneen Aurinkokunnan alkuaikoina melko viileällä asteroidivyöhykkeen ulkolaidalla. Murchinsonin meteoriitin tapaiset CM-tyypin meteoriitit muistuttavat läheisesti CI-kondriitteja.


title: CI-kondriitti

text: CI-kondriitit koostuvat lähes yksinomaan tummasta, hauraasta ja huokoisesta perusaineesta, josta sulamiskuori ei juurikaan erotu. Joissain CI-kondriiteissa on pieniä kuumassa syntyneitä kalsium-alumiinirikkaita sulkeumia. Joissain paikoissa on vettä sisältäviä karbonaatteja ja sulfaatteja. Niiden huokoisuus on 30 %, joten niillä on alhainen tiheys, noin 2,2 g/cm³. Vettä koostumuksesta on 17–22 %. Veden uskotaan tunkeutuneen meteoriittiaineeseen halkeamista. Rautaa on 25 %, mutta yleensä hapettuneessa muodossa magnetiittina. CI-kondriiteilla on korkea Mg/Si-suhde ja hiilikondriiteista alhaisin Ca/Si-suhde. Niillä on korkea, Maan kiviä lähellä oleva happi-17/happi-18-isotooppisuhde. Raskaiden alkuaineiden koostumus vastaa Auringon fotosfäärin koostumusta.Mighein ja Murchinsonin meteoriitit kuuluvat CI-kondriitteja muistuttavaan CM-ryhmään.


title: CI-kondriitti

text: CI-kondriittien uskotaan syntyneen suunnilleen 4 AU päässä Auringosta lähellä niin sanottua lumirajaa, jossa Aurinkokunnan syntyaikoina jää suli. CI-kondriittien uskotaan muistuttavan joitain asteroideja, ulkoplaneettojan kuita ja komeettojakin.


title: Koukkupaja Areena

text: Sarkkirannan pesäpallostadion on Kempeleen Sarkkirannassa sijaitseva pesäpallostadion. Stadion sijaitsee Kempeleen urheilukeskuksessa. Kenttä toimii Kempeleen Kirin naisten Superpesis-joukkueen ja miesten Superpesis-joukkueen kotikenttänä. Kentän erityispiirre on hiekkatekonurmi, joka on väriltään sininen. Kenttä myös tunnetaan nimellä "Laguuni".


title: Richard Henry Savage

text: Richard Henry (R. H.) Savage (12. kesäkuuta 1846 Utica, New York, Yhdysvallat – 11. lokakuuta 1903) oli amerikkalainen sotilas ja kirjailija. Hän kirjoitti yli neljäkymmentä seikkailu- ja jännityskirjaa, jotka perustuivat löyhästi hänen omiin kokemuksiinsa. Savagen hienostunut, älykäs, loistelias ja rohkea elämänsä on voinut olla romaanihenkilö Doc Savagen innoituksena.


title: Richard Henry Savage

text: Savage opiskeli nuorena San Franciscossa tekniikka ja oikeustiedettä, ja hän valmistui West Pointista. Hän teki muutaman vuoden maanmittaustöitä Yhdysvaltain armeijan insinöörijoukoissa, mutta lähti sitten Roomaan erikoislähettilääksi ja sieltä hän purjehti Egyptiin komennykselle Egyptin armeijaan. Palattuaan kotimaahan Savage määrättiin tutkimaan Yhdysvaltojen ja Meksikon välisiä rajakiistoja, ja hän teki Texasissa rautatien maanmittaustöitä. Washingtonissa hän avioitui leskeksi jääneen saksalaisen aatelisrouvan Anna Josephine Scheiblen kanssa.


title: Richard Henry Savage

text: Savage palasi vaimonsa kanssa kymmeneksi vuodeksi San Franciscoon, jossa heille syntyi tytär, ja hän oli mukana perheen liiketoimissa. Sitten hän palveli everstin arvoisena Kalifornian kansalliskaartissa ja osallistui kaupungin seuraelämään. Kiinalaisvastaisten rotumellakoiden aikaan Savage puolusti lakia ja järjestystä ja sai siten kaupungin johdon, maannomistajien ja keskiluokan kansalaisten kunnioituksen. Hän matkusteli monissa kaukomaissa, mutta vuonna 1890 hän sairastui Hondurasissa viidakkokuumeeseen. Toipilasaikana New Yorkin osavaltiossa Savage kirjoitti ensimmäisen kirjansa "My Official Wife". Tämä onnistunut toiminta- ja seikkailutarina sai lisää seuraajia, noin kolme vuodessa, ja hän kirjoitti ne lähinnä suurelle yleisölle, ei niinkään kirjallisuusarvostelijoita ajatellen. Esikoisteos viehätti arvostelijoita, mutta myöhemmät saivat ankaraa kritiikkiä. Savage asui pääasiassa New Yorkissa ja ajautui oikeusjuttuihin, etenkin newyorkilaista kustantajaansa vastaan saamatta jääneiden tekijänpalkkioiden vuoksi.


title: Richard Henry Savage

text: Kun Espanjan ja Yhdysvaltojen välinen sota puhkesi, Savage ilmoittautui vapaaehtoiseksi joukkojen johtoon. Hän sai komentoonsa pioneeriyksikön, joka rakensi kokonaisen tukikohdan Havannaan. Palattuaan New Yorkiin hän kirjoitti taas kirjoja ja oli kirjeenvaihdossa vaimonsa kanssa, joka kävi usein Venäjällä heidän tyttärensä ja tämän venäläisen puolison luona. Neljä vuotta armeijasta kotiutumisensa jälkeen Savage joutui 57-vuotiaana New Yorkin kadulla hevosrattaiden tönäisemäksi ja loukkaantui niin pahasti, että kuoli viikon kuluttua.


title: Richard Henry Savage

text: Savagen teoksia ei ole julkaistu suomeksi kirjana, mutta "The White Lady of Khaminavatka" ilmestyi jatkokertomuksena Tampereen Uutisissa 1900–1901 nimellä "Valkoinen rouva Khaminavatkassa".


title: Pëllumb Jusufi

text: Pëllumb ”Plumb” Jusufi (s. 10. helmikuuta 1988 Tetovo) on kroatialainen jalkapalloilija, jolla on myös Makedonian kansalaisuus.


title: Pëllumb Jusufi

text: Jusufi on Jugoslaviassa syntynyt Makedonian albaani, joka muutti perheensä kanssa Kroatiaan 12-vuotiaana. Hän pelasi aluksi maan menestyksekkäimmän seuran Dinamo Zagrebin junioreissa, josta siirtyi vuonna 2006 slovenialaisen SC Bonifikan riveihin. Ammattilaisuransa Jusufi aloitti vuotta myöhemmin Slovenian pääsarjassa pelaavassa NK Domžalen joukkueessa, ja oli mukana voittamassa seuran toista peräkkäistä mestaruutta keväällä 2008. Hän pelasi kaksi ottelua myös 2007–2008 Mestarien liigan karsinnoissa.


title: Pëllumb Jusufi

text: Jusufi on esiintynyt myös Albanian pääsarjassa Dinamo Tiranan, KS Kastriotin ja Tomori Beratin joukkueissa sekä Kroatian liigan Hrvatski Dragovoljacin ja Makedonian 1. liigan FK Shkëndijan riveissä.


title: Pëllumb Jusufi

text: Pëllumb Jusufi on edustanut Kroatian nuorten maajoukkueita kaikissa ikäluokissa 17-vuotiaista lähtien. Maaotteluita hänellä on yhteensä 36.


title: Samu Nyström

text: Samu Matias Nyström (s. 5. kesäkuuta 1975 Helsinki) on suomalainen historiantutkija ja kaupunkihistorioitsija. Hänen tutkimusalojaan ovat yleisesti kaupunkihistoria, kunnallishallinnon historia, terveydenhuollon historia ja sivityshistoria. Nyström on tutkinut erityisesti ensimmäisen maailmansodan ja Suomen sisällissodan tapahtumia Helsingissä.


title: Samu Nyström

text: Nyström valmistui filosofian maisteriksi vuonna 2004 ja väitteli filosofian tohtoriksi vuonna 2013 Suomen ja Pohjoismaiden historiasta Helsingin yliopistosta. Väitöskirjassaan "Poikkeusajan kaupunkielämäkerta. Helsinki ja helsinkiläiset maailmansodassa 1914–1918" Nyström käsitteli helsinkiläisten elämää ja selviytymiskeinoja maailmansodan ja sisällissodan vaikeina vuosina. Väitöskirjasta julkaistiin myös Minervan kustantama tietokirja "Helsinki 1914–1918. Toivon, pelon ja sekasorron vuodet".


title: Samu Nyström

text: Nyström on kirjoittanut lukuisia historiateoksia ja osallistunut moniin historiahankkeisiin. Hän on tutkinut erityisesti kaupunkiyhteisöjä ja kaupunkielämää kriisiaikoina, lääkäriprofession historiaa, väestönsuojelun ja pelastustoimen historiaa, ensihoidon historiaa sekä vapaan sivistystyön historiaa. Vuosina 2004–2005 Nyström oli tutkijana Ensihoidon historia -hankkeessa Helsingin kaupungilla ja johti vuosina 2007–2010 Suomen Lääkäriliiton Lääkärit suomalaisessa yhteiskunnassa -tutkimushanketta. Vuonna 2010 hän oli tutkijana Helsingin pelastuslaitoksen historiahankkeessa ja on ollut myös toimittajana SPEK:n Suomalaisen väestönsuojelun historia -hankkeessa sekä tutkijana Medi-Heli ry:n Medi-Helin historia -hankkeessa vuonna 2013. Vuosina 2013–2014 Nyström työskenteli Helsingin suomenkielisen työväenopiston historia -hankkeessa. Vuonna 2014 julkaistiin aihetta käsittelevä teos "Oodi sivistykselle".


title: Samu Nyström

text: Nyström on osallistunut aktiivisesti historian popularisointiin. Yliopisto-opetuksen lisäksi hän on luennoinut tutkimusaiheistaan lukuisten yhdistyksien, opistojen ja muiden toimijoiden tilaisuuksissa. Hän on kertonut tutkimuksistaan myös monissa radio-ohjelmissa. Keväällä 2014 Yle Radio 1 teki kolmiosainen ohjelmasarjan "Helsinki ensimmäisessä maailmansodassa", joka pohjautui Nyströmin väitöskirjaan.


title: Cedar Walton

text: Cedar Anthony Walton Junior (s. 17. tammikuuta 1934 – 19. elokuuta 2013) oli yhdysvaltalainen hard bop -tyylin jazzpianisti. Hän tuli tunnetuksi rumpali Art Blakeyn yhtyeessä ennen kuin loi uran omien yhtyeidensä johtajana ja jazzsäveltäjänä.


title: Cedar Walton

text: Walton varttui Texasin Dallasissa ja sai aluksi pianonopetusta äidiltään, joka oli konserttipianisti. Pojan esikuviksi nousivat Nat King Cole, Bud Powell, Thelonious Monk ja Art Tatum. Walton alkoi opiskella säveltämistä Denverin yliopistossa Coloradossa, mutta ohjattiin sitten opiskelemaan musiikkikasvatusta, mikä antoi hänelle monipuolista kosketusta eri instrumentteihin ja niille sovittamiseen.


title: Cedar Walton

text: Walton tapasi Denverissä vierailevia jazzmuusikoita, kuten John Coltranen, Charlie Parkerin ja Richie Powellin ja alkoi haaveilla muusikon urasta New Yorkissa. Vuonna 1955 hän päätti jättää koulun ja ajoi ystävänsä kanssa itärannikolle. Walton joutui kuitenkin pian kahdeksi vuodeksi asepalvelukseen Saksaan, jossa soitti muiden muassa Leo Wrightin, Don Ellisin ja Eddie Harrisin kanssa. Saksasta Walton palasi New Yorkiin ja alkoi soittaa Kenny Dorhamin, pasunisti J. J. Johnsonin ja Gigi Grycen kanssa. Vuodesta 1958 vuoteen 1961 Walton soitti Benny Golsonin ja Art Farmerin Jazztet-yhtyeessä, kunnes ryhtyi Art Blakey's Jazz Messengers -kokoonpanon pianistiksi ja sovittajaksi. Samana päivänä yhtyeeseen liittyi Freddie Hubbard, ja mukana oli myös Wayne Shorter. Tässä kuviossa Walton alkoi saada nimeä myös sovittajana, esimerkkinä kappaleet ”Ugetsu” ja ”Mosaic”. Vuonna 1964 Walton jätti Blakeyn ja toimi vuosikymmenen lopulla Prestige Records -levy-yhtiön studiomuusikkona ja levytti muun muassa Lee Morganin kanssa. 1970-luvulla Walton muun muassa johti funk-yhtyettään nimeltä Mobius.


title: Cedar Walton

text: Waltonin tunnetuimpiin sävellyksiin kuuluvat ”Firm Roots”, ”Cedar’s Blues” ja ”Bolivia”. Vuonna 2010 hänet nimitettiin NEA Jazz Masters -jäseneksi.


title: Pussihukat (heimo)

text: Pussihukat ("Thylacinidae") on pussipetoihin kuuluva heimo, jonka kaikki lajit ovat kuolleet sukupuuttoon.


title: Aldabrandrongo

text: Aldabrandrongo ("Dicrurus aldabranus") on drongojen heimoon kuuluva varpuslintu.


title: Aldabrandrongo

text: Aldabrandrongoa tavataan Aldabran atolleilla Seychelleillä. Vuonna 1983 sen kannaksi arvioitiin 1 500 yksilöä. Se on luokiteltu silmälläpidettäväksi, koska sen kanta ja levinneisyysalue ovat pienet.


title: Nicki Thiim

text: Nicki Thiim (s. 17. huhtikuuta 1989 Sønderborg) on tanskalainen moottoriurheilija. Hänen isänsä on DTM-mestari Kurt Thiim.


title: Nicki Thiim

text: Thiim aloitti uransa Karting-sarjoissa. Vuonna 2006 Thiim voitti Tanskan Formula Ford -mestaruuden. Vuonna 2007 Thiim siirtyi koppiautoihin kilpailemaan Saksan SEAT Leon Supercopa -sarjaan voittaen kaksi kilpailua sijoittuen sarjan viidenneksi. Vuonna 2008 hän jatkoi sarjassa voittaen mestaruuden. Vuonna 2009 Thiim kilpaili Saksan Porsche Carrera Cupissa sijoittuen sarjan kuudenneksi. Samana vuonna hän osallistui Nürburgringin 24 tunnin ajoon ollen SP3T -luokan voittaja.


title: Nicki Thiim

text: Vuonna 2011 Thiim palasi Saksan Porsche Carrera Cupiin sijoittuen sarjan neljänneksi. Samana vuonna hän ajoi muutamia kilpailuja Porsche Supercup -sarjassa. Vuonna 2012 Thiim ajoi täyden kauden sarjassa sijoittuen sarjan kolmanneksi. Samana vuonna hän sijoittui myös kolmanneksi Saksan Porsche Carrera Cupissa. Samana vuonna hän osallistui Dubain 24 tunnin ajoon ja ajoi muutamia kilpailuja ADAC GT Masters -sarjassa. Vuonna 2013 Thiim jatkoi Porsche Supercup -sarjassa voittaen sarjan mestaruuden. Samana vuonna hän siirtyi kesken kauden kilpailemaan FIA World Endurance Championship -sarjaan korvaten Le Mansin 24 tunnin ajossa menehtyneen Allan Simonsenin. Vuonna 2014 Thiim kilpaili täyden kauden FIA WEC -sarjassa.


title: Mary Lou Williams

text: Mary Lou Williams (syntyjään Mary Elfrieda Scruggs, 8. toukokuuta 1910 Atlanta, Georgia – 28. toukokuuta 1981 Pohjois-Carolina) oli yhdysvaltalainen jazzpianisti, -säveltäjä ja -sovittaja.


title: Mary Lou Williams

text: Hän teki satoja sävellyksiä ja sovituksia muun muassa Duke Ellingtonille ja Benny Goodmanille ja oli mukana levyttämässä toistasataa äänilevyä. Hän oli läheinen ystävä muun muassa Thelonious Monkin, Charlie Parkerin ja Dizzy Gillespien kanssa.


title: Ammunnan maailmanmestaruuskilpailut 1986

text: Ammunan maailmanmestaruuskilpailut 1986 olivat järjestyksessään 44. maailmanmestaruuskisat. Suomi sai kisoissa 2 kultaa, 4 hopeaa ja 4 pronssia, eli yhteensä 10 mitalia. Paras oli Neuvostoliitto joka sai 40 mitalia (21 kultaa, 9 hopeaa ja 10 pronssia). Suomi oli mitalitilastossa yhdeksäs.


title: Kari Kallonen

text: Kari Kallonen (s. 1960 Tampere) on suomalainen Vanhassa Raumassa asuva tietokirjailija, päätoimittaja ja musiikkituottaja.


title: Kari Kallonen

text: Kallonen on kirjoittanut 1997–1999 ilmestyneen kolmiosaisen Lauri Törnin elämäkertasarjan ("Leijonamieli", "Purppurasydän", "Ristiretki"), jonka hän kirjoitti yhdessä Petri Sarjasen kanssa.


title: Kari Kallonen

text: Kallonen kuului Joint Task Force Full Accounting -osaston suomalais-amerikkalaiseen 56. retkikuntaan, joka löysi ja tutki Törnin helikopterin onnettomuuspaikan Vietnamin viidakossa. Tuotantoon kuuluvat lisäksi elämäkerrat salakuljettaja Algoth Niskasta sekä Marskin ritarista ja maailmanmestarista Olavi Alakulpista. Sotahistoriassa hänen erikoisalaansa ovat Suomen ja länsivaltojen väliset suhteet, ja teos suomalaisista sotilaista Vietnamin sodassa sai eri medioissa julkisuutta. Teokseen "Tähtilippu talvisodassa" sisältyy Kallosen ulkoasiainministeriön arkistosta tekemä kirjelöytö, jossa talvisodan aikainen ulkoministeri Väinö Tanner kirjoittaa Suomen Berliinin-lähetystöön Mannerheimin puolesta viestin, jonka mukaan ylipäällikkö kieltäytyi ottamasta ulkomaisina vapaaehtoisena talvisotaan saksalaisia kansallissosialisteja.


title: Kari Kallonen

text: Kallonen pääsi ylioppilaaksi vuonna 1979 Sammon lukiosta ja opiskeli sen jälkeen kauppatieteitä Tampereen yliopistossa.


title: Kari Kallonen

text: Kallonen aloitti toimittajan uransa Tamperelainen-lehdessä ja työskenteli mainostoimittajana Lehtimiehet-Yhtymän palveluksessa. Vuonna 1991 hän siirtyi Yhtyneet Kuvalehdet Oy:n palvelukseen – sittemmin Otavamediaan – jossa hän toimi muun muassa Seura-, Hymy- ja Viva-lehdissä toimituspäällikkönä. Vuodesta 2016 Kallonen on työskennellyt Päivän Lehden päätoimittajana. Hänen puolisonsa on Vanhan Rauman kirjakauppias Päivi Luosma ja he asuvat Raumalla.


title: Kari Kallonen

text: Kallonen on myös säveltänyt ja sanoittanut musiikkia sekä kääntänyt englanniksi kappaleiden sanoituksia. Hänellä on North & South -niminen levy-yhtiö.


title: Jevgeni Birjukov

text: Jevgeni Nikolajevitš Birjukov (, s. 19. huhtikuuta 1986 Kasli, Venäjän SFNT, Neuvostoliitto) on venäläinen jääkiekkoilija, joka pelaa KHL-liigan Metallurg Magnitogorskissa. Hän voitti maailmanmestaruuden Venäjän maajoukkueen kanssa vuonna 2012.


title: Sabina Särkkä

text: Sabina Kristiina Särkkä (s. 3. tammikuuta 1989 Helsinki) on suomalainen malli ja Miss Suomi -kilpailun ensimmäinen perintöprinsessa vuodelta 2012. Varsinaiselta ammatiltaan hän on kosmetologi. Särkkä edusti Suomea Miss Maailma -kilpailuissa vuonna 2012. Hän on myös osallistunut Martina ja hengenpelastajat -ohjelmaan sekä Viidakon tähtösten 2. tuotankokauteen. Särkkä voitti toisen tuotantokauden ja sai voiton myötä Tarzanit -joukkueen keräämät 18 000 euroa. Hän kihlautui Ossi Kivimäen kanssa 7. helmikuuta 2016.


title: Milton Bradley

text: Milton Bradley (8. marraskuuta 1836 – 30. toukokuuta 1911) oli yhdysvaltalainen lautapelien valmistaja. Hänen perustamansa Milton Bradley Company on tehnyt monia lautapelejä, kuten Mr. Bucketin, Kummituspelin, Fireball Islandin ja Hotelin.


title: Nilüfer (laulaja)

text:
Nilüfer (oik. Nilüfer Yumlu s. 31. toukokuuta 1955 Istanbul) on turkkilainen poplaulajatar.
Hän edusti Turkkia vuoden 1978 Eurovision laulukilpailussa yhdessä Nazar-yhtyeen kanssa, sijoittuen jaetulle 18 sijalle Suomea edustaneen Seija Simolan kanssa.


title: Petri Sarjanen

text: Petri Sarjanen (s. 1970) on suomalainen historian opettaja ja kirjailija.


title: Petri Sarjanen

text: Sarjanen valmistui 1996 filosofian maisteriksi Helsingin yliopistosta. Hän toimii opettajana Munkkiniemen yhteiskoulussa Helsingissä.


title: Petri Sarjanen

text: Sarjanen kirjoitti yhdessä Kari Kallosen kanssa 1997–1999 ilmestyneen kolmiosaisen Lauri Törnin elämäkertasarjan ("Leijonamieli", "Purppurasydän","Ristiretki"). Sarjanen on kirjoittanut myös tarkka-ampuja Simo Häyhän ja Tuntemattoman sotilaan Antti Rokan esikuvan Viljam Pylkäksen elämäkerrat sekä palkkasoturi Per "Sahara" Anderssonin elämäkerran.


title: Hank Mobley

text: Henry ”Hank” Mobley (7. heinäkuuta 1930 – 30. toukokuuta 1986) oli yhdysvaltalainen hard bop- ja soul jazz -tyylinen tenorisaksofonisti ja jazzsäveltäjä.


title: Hank Mobley

text: Jazzjournalisti Leonard Feather kutsui Mobleyta ”tenorisaksofonistien keskiraskaan sarjan mestariksi” ja tarkoitti tällä Mobleyn tenorisoundia, joka ei ollut yhtä aggressiivinen kuin John Coltranella tai Sonny Rollinsilla muttei toisaalta niin pehmeä kuin Stan Getzillä. Jazzkriitikko Stacia Proefrock sanoi Mobleyn olevan yksi aliarvostetuimmista bop-ajan muusikoista.


title: Hank Mobley

text: Mobley syntyi Georgiassa mutta varttui New Jerseyssä lähellä Newarkia. 16-vuotiaana sairaus piti Hank-pojan sisätiloissa kuukausia, jolloin hänen setänsä osti hänelle saksofonin ajankuluksi. Mobley ei päässyt Newarkin musiikkikouluun koska ei asunut kaupungissa, vaan opiskeli soittamista itsekseen. 19-vuotiaana hän alkoi soittaa paikallisissa yhtyeissä ja pian esiintyi jo Dizzy Gillespie ja Max Roachin tasoisten muusikoiden kanssa. Mobley osallistui yhteen varhaisimmista hard bop -sessioista Art Blakeyn, Horace Silverin, Doug Watkinsin ja Kenny Dorhamin kanssa. Tästä syntyi albumi "Horace Silver and the Jazz Messengers". Mobley soitti tässä Art Blakeyn yhtyeessä sen hajoamiseen 1956 saakka ja jatkoi sitten jonkin aikaa Horace Silverin kanssa. Blakey vieraili Mobleyn myöhemmillä albumeilla rumpalina.


title: Hank Mobley

text: Vuosien 1955 ja 1970 välillä Mobley levytti yhtyeenjohtajana 20 albumia Blue Note Records -yhtiölle between 1955 and 1970. Näistä onnistuneimpina pidetään levyjä "Soul Station" (1960) ja "Roll Call" (1960). Mobley esiintyi muun muassa Grant Greenin, Freddie Hubbardin, Sonny Clarkin, Wynton Kellyn ja Philly Joe Jonesin kanssa. Erityisen hedelmälliseksi muodostui yhteistyö trumpetisti Lee Morganin kanssa.


title: Hank Mobley

text: Mobley soitti jonkin aikaa Miles Davisin kanssa, kun tämä etsi seuraajaa John Coltranelle. Häntä kuullaan Davisin albumilla "Someday My Prince Will Come", jolle myös Coltrane palasi soittamaan kahdella raidalla. Mobleyn improvisaatiokykyjä ei pidetä aivan Coltranen veroisina, mutta hänen melodista soittotapaansa arvostetaan.


title: Hank Mobley

text: Mobleyn oli pakko lopettaa soittaminen 1970-luvun puolivälissä hengitystieongelmien takia. Vähän ennen kuolemaansa 1986 Mobley esiintyi kuitenkin vielä Duke Jordanin kanssa New Yorkissa.


title: Tomi Walamies

text: Tomi Walamies (s. 1980 Espoo) on suomalainen stand up-koomikko. Hän on toiminut koomikkona vuodesta 2004 ja on tehnyt yli 1400 esiintymistä kahdeksassa eri maassa.


title: Tomi Walamies

text: Vuonna 2010 Walamies vieraili Diili-ohjelmassa. Vuonna 2013 hän osallistui Naurun tasapaino -stand up -kilpailuun, jossa hän sijoittui kolmanneksi. Keväällä 2014 hän liittyi YleLeaksin käsikirjoitustiimiin.


title: Tomi Walamies

text: Vuoden 2012 kunnallisvaaleissa Walamies oli ehdolla Helsingin kaupunginvaltuustoon Vasemmistoliiton listoilta. Hän sai 50 ääntä eikä tullut valituksi.


title: Kasvinsuojelu

text: Kasvinsuojelu on käsite, joka tarkoittaa toimenpiteitä, joilla viljelykasveja suojataan kasvitaudeilta, tuholaiseläimiltä ja rikkakasveilta. Näitä toimenpiteitä ovat ennalta ehkäisevät toimenpiteet, biologinen torjunta ja kemiallinen torjunta. Kavinsuojelun tarve riippuu viljelmästä. Ammattiviljelmillä kasvinsuojelun tarve on suurempi kuin kotipuutarhoissa.


title: Kasvinsuojelu

text: Taimet pysyvät terveempinä, jos ne itävät nopeasti ja tämän takia kylvöajankohta on tärkeä. Myös taimikasvatus ja sen oikea ajoitus parantavat taimien terveyttä. Myös ilmastollinen kestävyys vaikuttaa kasvien taudinkestävyyteen. Kasvien terveenä pysymisen kannalta on tärkeää riittävä kastelu ja lannoituksen tasapainoisuus. Puiden ja pensaiden oikea leikkaus ehkäisee sienitauteja.


title: Kasvinsuojelu

text: Tuholaisten leviämistä ehkäistään vuoro- ja sekaviljelyllä, kateharson käytöllä ja maan muokkauksella. Vuoroviljelyssä tietyllä paikalla kasvatettava laji vaihtuu vuosittain ja sekaviljelyssä useita eri lajeja kasvatetaan lähekkäin. Näin vähennetään yhteen kasvilajiin erikoistuneiden tuholaisten leviämistä. Kateharso estää lentävien hyönteisten pääsyn kasveihin. Maanmuokkauksessa tuhoutuvat maassa olevat tuholaiset.


title: Kasvinsuojelu

text: Biologinen torjunta on tuholaiseläinten torjumista niiden luonnollisten vihollisten avulla. Kirvoja syövät kukkakärpäset ja leppäkertut. Loispistiäiset, jotka loisivat hyönteistoukissa, tuhoavat tuholaishyönteisiä tehokkaasti. Muita torjuntaeläimiä ovat maakiitäjäiset, luteet, harsokorennot, petopunkit, jauhiaiskiilukainen ja kirvasääski.


title: Kasvinsuojelu

text: Rikkakasvien leviämistä voidaan ennaltaehkäistä peittämällä maan pinta katekankaalla tai esimerkiksi kuorirouheella. Rikkakasveja poistetaan yleensä mekaanisesti, mutta käytäviltä ja laatoituksilta niitä torjutaan joskus kemiallisesti.


title: Kasvinsuojelu

text: Jos tuholaiset vioittavat kasveja laajalti, on niitä torjuttava kemiallisesti. Yksinkertaisilla torjunta-aineilla, joita ovat mäntysuopa, puuntuhka ja nokkosvesi voidaan tuhota useita tuholaishyönteislajeja.


title: State of Mind (Lovexin albumi)

text: State of Mind on suomalaisen Lovex-yhtyeen 16. elokuuta 2013 julkaistu neljäs studioalbumi. Albumin on tuottanut yhtyeen kosketinsoittaja Christian.


title: State of Mind (Lovexin albumi)

text: Albumi ylsi Suomen virallisen listan sijalle 7.


title: Mido SA

text: Mido SA ("yleisesti pelkkä Mido") on vuonna 1918 perustettu sveitsiläinen kellovalmistaja, joka kuuluu nykyisin Swatch Groupiin. Yrityksen pääkonttori sijaitsee Le Loclessa, Sveitsissä.


title: Mido SA

text: Midon perusti George G. Schaeren Bielissä, Sveitsissä, vuonna 1918. Mido tulee espanjan kielen sanasta ""yo mido"", joka tarkoittaa ""Minä mittaan"".


title: Mido SA

text: 1920-luvulla Mido esitteli joukon elegantteja naisten kelloja, joissa oli väriemaloidut kuoret ja "nykyaikaiset" rannekkeet. Miehille Mido valmisti useita erilaisia autojen jäähdyttimiä muistuttavia kellomalleja. Nämä tuotteet vakiinnuttivat brändin aseman.


title: Mido SA

text: 1930-luvulla Mido kehitti "korkkikruunun", kiinni kierrettävän kellonnupin, joka mahdollisti entistä vesitiiviimpien kellojen valmistamisen. Vuonna 1934 Mido julkaisi niin kutsutun Multifort-malliston, joka hyödynsi automaattista koneistoa. Multifort-mallisto oli myös iskunkestävä, antimagneettinen ja erittäin vesitiivis. Mallisto säilyikin Midon valmistuksess yli kolme vuosikymmentä. Vuonna 1936 yhitö julkaisi katkeamattoman kellonjousen, joka oli ensimmäinen laatuaan. Multifortin valmistaminen aloitettiin uudestaan vuonna 1998.


title: Mido SA

text: Mido oli ensimmäinen valmistaja, joka esitteli keskilukuisen kronografin vuonna 1945. Yhdeksän vuotta myöhemmin yhtiö julkaisi maailman suorituskykyisimmän automaattimekanismin.


title: Mido SA

text: 1971 Mido liittyi osaksi Swatch Groupia edeltävää ASUAG (Allgemeine SchweizerischeUhrenindustrie AG) -kattojärjestöä ja alkoi valmistaa kvartsikelloja. Mido on yksi kymmenestä suurimmasta kronometrien valmistajasta.


title: Mido

text: Mido voi tarkoittaa:


title: Robert Heffernan

text: Robert Heffernan (s. 28. helmikuuta 1978 Cork) on irlantilainen kävelijä.


title: Robert Heffernan

text: Heffernan voitti maailmanmestaruuden vuonna 2013 Moskovan MM-kilpailuissa 50 kilometrin matkalla ajalla 3.37.56. Hän sijoittui samalla matkalla alun perin neljänneksi Lontoon olympialaisissa 2012, mutta nousi Sergei Kirdjapkinin dopingtapauksen vuoksi pronssille alkuvuodesta 2016. Hän sijoittui 50 kilometrin kävelyssä neljänneksi Barcelonan EM-kilpailuissa 2010, viidenneksi Pekingin MM-kilpailuissa 2015, kuudenneksi Rio de Janeiron olympialaisissa 2016 ja kahdeksanneksi Lontoon MM-kilpailuissa 2017.


title: Robert Heffernan

text: Heffernan sijoittui Barcelonan 2010 EM-kilpailuissa 20 kilometrin kävelyssä alun perin neljänneksi, mutta nousi pronssille 2014 Stanislav Jemeljanovin biologisen passin epäsäännöllisyyksien vuoksi. Hän on ollut 20 kilometrillä lisäksi kuudes Osakan MM-kilpailuissa 2007, kahdeksas Münchenin EM-kilpailuissa 2002 ja Pekingin olympialaisissa 2008, yhdeksäs Lontoon olympialaisissa 2012 sekä neljästoista Edmontonin MM-kilpailuissa 2001 ja Berliinin MM-kilpailuissa 2009


title: Robert Heffernan

text: Heffernanin vaimo, Marian Andrews on kansainvälisen tason pikajuoksija. Hänen päälajinsa on 400 metrin juoksu.


title: Robert Heffernan

text: Lähde: IAAF


title: Henrik Grönqvist

text: Henrik Vilhelm Grönqvist (s. 17. joulukuuta 1927 Tammisaari) on suomalainen juristi, oikeusministeriön lainsäädäntöneuvos 1963–1971, lainsäädäntöjohtaja 1971–1972 ja korkeimman oikeuden oikeusneuvos vuodesta 1972.


title: Jani Stefanovic

text: Jani Stefanovic (s. 23. toukokuuta 1979) on ruotsalainen muusikko, jonka instrumentteja ovat kitara ja rummut. Stefanovic on aktiivisen musiikkiuransa aikana vaikuttanut useassa eri yhtyeessä ja tällä hetkellä hän vaikuttaa seitsemässä eri kokoonpanossa, joita ovat Divinefire, Miseration, Essence of Sorrow, Mehida, The Few Against Many, The Weakening ja Solution .45. Näiden lisäksi hän on ollut aiemmin mukana myös neljässä muussa yhtyeessä, joita ovat olleet Am I Blood, Sins Of Omisson, Renascent ja Crimson Moonlight.


title: Sinimerietana

text: Sinimerietana ("Glaucus atlanticus") on kotilolaji, jota tavataan valtamerissä trooppisella vyöhykkeellä. Sinimerietana on väriltään hopeansininen, ja se voi kasvaa 6 senttiä pitkäksi. Se käyttää ravinnokseen pääasiassa polyyppieläimiä, mutta lajin keskuudessa esiintyy myös kannibalismia.


title: Montgeron

text: Montgeron on kunta Essonnen departementissa Île-de-Francein alueella Ranskassa Pariisin lähettyvillä.


title: Montgeron

text: Montgeron oli ensimmäisen Ranskan ympäriajon lähtöpaikka vuonna 1903.


title: Purjelaiva Vikingin purjehdus Vaasasta Etelä-Afrikkaan 1946–1947

text: Purjelaiva Vikingin purjehdus Vaasasta Etelä-Afrikan East Londoniin vuosina 1946–1947 oli ensimmäinen kerta toisen maailmansodan jälkeen, kun Suomen Lähetysseura saattoi lähettää uusia lähetystyöntekijöitä vanhimmalle lähetyskentälleen Lounais-Afrikkaan. Tälle matkalle osallistui 25 Lähetysseuran työntekijää sekä yhden pariskunnan lapsi.


text: Aluksi Lähetysseuran suunnitelmana oli lähettää työntekijöitään Lounais-Afrikkaan yhteispohjoismaisen lähetyslentoyhtiön "Ansgar"-nimisellä lentokoneella. Tämä ei kuitenkaan onnistunut, eikä myöskään ollut mahdollista saada laivapaikkojakaan.


text: Vuonna 1946 ahvenanmaalaiselle Eriksonien varustamolle kuulunut purjelaiva "Viking" oli lähdössä Vaasasta Afrikan kautta Australiaan, ja tälle purjehdukselle Lähetysseuran työntekijät pääsivät mukaan. Lähetysseura tarttui tähän mahdollisuuteen siksi, että kaksi matkalle lähdössä ollutta työntekijää piti tämän laivan matkustustiloja sopivina, ja lisäksi laivaliput voitiin maksaa Suomen valuutassa. Lippujen hinnat olivat kuitenkin olosuhteista johtuen paljon kalliimmat kuin höyrylaivojen ensimmäisessä luokassa.


text: Purjehdus alkoi tiettävästi 15.11.1946 Vaasan satamasta ja Lähetysseuran työntekijöiden osalta se päättyi East Londoniin 3.4.1947. Tästä matkasta julkaistiin jo seuraavana vuonna kirja nimeltä "Purjelaivalla Afrikkaan". Myös useat suomalaiset lehdet olivat kirjoittaneet tästä matkasta keväällä 1947.


text: Matkan aluksi matkalaiset matkustivat junalla Helsingistä Vaasaan. Sieltä alkanut purjehdus tapahtui syys- ja talvimyrskyjen aikaan ja kesti yli neljä ja puoli kuuta, ja East Londonin lehtien mukaan tämä oli “pisin purjehdusmatka moderniin aikaan”.


text: Ensimmäisenä pysähdyspaikkana piti olla Karlshamn Ruotsissa, mutta kovan myrskyn vuoksi aluksen piti pysähtyä 21.11. kotisatamaansa Maarianhaminaan, missä se seisoi useita viikkoja redillä. Matka jatkui 11.12., ja Karlshamniin saavuttiin tuon kuun 16. päivänä ja sieltä jatkettiin edelleen 29.12. Pohjanmerellä alus suunnisti miinavaaran vuoksi pohjoiseen, kiertäen Britteinsaaret.


text: Orkney-saarten kohdalla aluksen kurssi oli suoraan näitä saaria kohti, kun saatiin radioyhteys skotlantilaiseen radioasemaan, jolloin selvisi, että törmäys saariin oli vain kahdeksan mailin eli puolen tunnin päässä. Kurssi pystyttiin kuitenkin korjaamaan, ja paikalle lähetettiin jopa lentokone tarkistamaan, oliko koko alusta enää ylipäätään olemassa. Matka jatkut Orkney- ja Shetlanninsaarten välistä. Tuulet ja myrskyt kuitenkin tekivät etenemisestä mahdottoman monen viikon ajaksi. Matkaan osallistuneen Linda Heleniuksen sisar Vera kuvaa matkaa erittäin elävästi:


text: Tammikuun 28. päivänä tuuli lopulta kääntyi niin, että loputtoman luovimisen sijaan matkaa voitiin tehdä suoraan kohti etelää, ja 20.2. ylitettiin päiväntasaaja. Eräänä yönä saatiin nähdä näky, jossa meren laineet kylpivät fosforivalossa. Kiirastorstaina 3.4. saavuttiin East Londoniin: “Täällä saivat ensikertalaiset nyt ensi kerran nähdä neekerin.”


text: Matka jatkui 10.4. Etelä-Afrikan unionin rautateiden junalla 10.4. kohti Lounais-Afrikkaa.


text: Purjehdukseen osallistuivat Suomen Lähetysseuran vuoden 1947 vuosikirjan mukaan seuraavat henkilöt:


text: Työkaudet Suomen Lähetysseuran vuosikirjojen 1959–1975 mukaan. Toiselle työkaudelle matkustaneista pisimpään Lounais-Afrikassa työskenteli Rauha Voipio, jonka neljäs ja viides työkausi ajoittuvat vuosiin 1967–1970 ja 1971–1974. Myös Liina Lindström työskenteli Ambomaalla Oniipassa pitkään, vaikka olikin jo eläkkeellä. Hänen työvuosiaan ei kuitenkaan ole Lähetysseuran vuosikirjassa noteerattu eläkkeellejäämisen jälkeen.